cyanic-selkie/wikianc huggingface dataset:
സുർജിത് സിംഗ് രാന്ധവ
ജീവിതരേഖ
കോളേജ് പഠനത്തിനു ശേഷം പഞ്ചാബ് പോലീസിൽ ചേർന്നു. 1972 ൽ ആംസ്റ്റർഡാമിൽ വെച്ച് നടന്ന രണ്ടാമത് ലോകകപ്പ് ഹോക്കിയിൽ തുടക്കം കുറിച്ചു.1974 ലും 1978 ലും ഏഷ്യൻ ഗെയിംസ്, 1976 ൽ മോണ്ട്റിയൽ ഒളിമ്പിക്സ്, 1982 ൽ ബോംബെയിൽ വെച്ച് നടന്ന ലോകകപ്പ്. 1975 ൽ കോലലംപൂരിൽ വെച്ച് നടന്ന ലോകകപ്പ് വിജയത്തിൽ സുർജിതിന്റെ പങ്ക് ചെറുതല്ല. പതിനൊന്നാമത് ലോക ഹോക്കി ടീമിലും ഓൾ-സ്റ്റാർ ഹോക്കി ടീമിലും അംഗമായിരുന്നു. പടിഞ്ഞാറൻ ഓസ്ട്രേലിയയിലെ പെർത്തിൽ വച്ച് നടന്ന എസാണ്ട ടൂർനമെന്റിലും 1978 ലെ ഏഷ്യൻ ഗെയിംസിലും ടോപ്പ് സ്കോറർ ആയിരുന്നു. തുടക്കത്തിൽ ഇന്ത്യൻ റെയിൽവേ, ഇന്ത്യൻ എയർലൈൻസ്‌, പഞ്ചാബ് പോലിസ് എന്നിവിടങ്ങളിൽ പ്രവർത്തിച്ചിരുന്നു.
മരണം
ഗെയിംസിൽ നിന്നുള്ള ഔദ്യോഗിക വിരമിക്കലിന് ശേഷം, 1984ൽ കാരട്പൂരിൽ വെച്ച് ഒരു കാറപകടത്ത്തിൽ സുർജിത് മരണപ്പെടുകയായിരുന്നു. ജലാന്ദറിലെ സ്റ്റേഡിയത്തിനു പിന്നീട് സുർജിതിന്റെ പേര് നൽകുകയായിരുന്നു. സുർജിത്ത്തിന്റെ മരണത്തിനു ശേഷം 1984 ൽ സുർജിത് ഹോക്കി സൊസൈറ്റി തുടങ്ങി. മരണാനന്തര ബഹുമതിയായി 1998 ൽ അർജുന അവാർഡ് നൽകി ആദരിച്ചു.
സ്വകാര്യ ജീവിതം
അദ്ദേഹത്തിന്റെ ഭാര്യ ചഞ്ചൽ ഒരു അന്തർദേശിയ ഹോക്കി താരമായിരുന്നു. ഇന്ത്യൻ വനിതാ വിഭാഗം ഹോക്കി ടീമിനെ നയിച്ചവരിൽ ഒരാളായിരുന്നു ചഞ്ചൽ. അദ്ദേഹത്തിന്റെ മകൻ സര്ബിന്ദർ സിംഗ് രാന്ധവ ഒരു ഒരു ലോകപ്രശസ്ത ടെന്നീസ് താരമായിരുന്നു. ഏഷ്യൻ ഗെയിംസ് ൽ പങ്കെടുത്തിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:പഞ്ചാബിലെ കായികമേഖല (ഇന്ത്യ) വർഗ്ഗം:പഞ്ചാബിൽ നിന്നുമുള്ള കായികതാരങ്ങൾ വർഗ്ഗം:ഇന്ത്യയിൽ റോഡപകടങ്ങളിൽ മരിച്ചവർ വർഗ്ഗം:പുരുഷ ഹോക്കി കളിക്കാർ
സുനിൽ വല്ലാർപാടം
കേരളീയനായ ചിത്രകാരനാണ് സുനിൽ വല്ലാർപാടം. നിരവധി ചിത്ര പ്രദർശനം നടത്തിയിട്ടുണ്ട്.
ജീവിതരേഖ
എറണാകുളം വല്ലാർപാടം കരീത്തറ വീട്ടിൽ കൊച്ചപ്പന്റെയും അമ്മിണിയുടെയും മകനാണ്. ചിത്രകാരൻ പി.വി. നന്ദന്റെ പക്കൽ ചിത്രകല അഭ്യസിച്ചു. 2003 ലും 2016ലും കേരള ലളിതകലാ അക്കാദമിയുടെ പെയിന്റിംഗിനുള്ള സംസ്ഥാന പുരസ്കാരം ലഭിച്ചു. 2008-ൽ ലണ്ടനിൽ ചിത്രപ്രദർശനം നടത്തി.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
അമോക്സിലിൻ
അമോക്സിലിൻ ബാക്ടീരിയ ബാധമൂലമുണ്ടാകുന്ന രോഗങ്ങളെ ചികിത്സിക്കാൻ ഉപയോഗിക്കുന്ന ആന്റിബയോട്ടിക്ക് ആണ്. മദ്ധ്യകർണ്ണത്തിൽ ബാധിക്കുന്ന അണുബാധയ്ക്കായി ഇതു ഉപയോഗിച്ചുവരുന്നു. തൊണ്ടയിലെ സ്ട്രെപ്റ്റോക്കോക്കസ് അണുബാധ, ന്യൂമോണിയ, ത്വക്കിലെ അണുബാധ, മൂത്രാശയാണുബാധ തുടങ്ങിയവയ്ക്കും ഉപയോഗിക്കുന്നു. വായിലൂടെയാണ് ഇതു അകത്തെയ്ക്ക് കഴിക്കുന്നത്.
ഓക്കാനം, തടിപ്പ് എന്നീ സാധാരണ സൈഡ് എഫക്ടുകൾ ഉണ്ടാകാറുണ്ട്. നാവിലും മറ്റും ഉണ്ടാകുന്ന പൂപ്പൽ ബാധ കൂടാനും ക്ലാവുലാനിക് ആസിഡിന്റെ കൂടെ ഉപയോഗിച്ചാൽ വയറിളക്കവും ഉണ്ടാകാം. പെനിസില്ലിൻ അലർജ്ജിയുള്ളവർക്ക് ഇത് നൽകാൻ പാടില്ല. കിഡ്നി രോഗമുള്ളവർക്ക് അമോക്സിലിൻ കുറഞ്ഞ അളവിലേ നൽകാവു. എന്നാൽ ഗർഭാവസ്ഥയിലും മുലയൂട്ടുന്ന സമയത്തും ഇതു നൽകിയാൽ കുഴപ്പമില്ല എന്നു തെളിഞ്ഞിട്ടുണ്ട്.
1972ൽ ആണ് അമോക്സിലിൻ ആദ്യമായി കിട്ടിത്തുടങ്ങിയത്. അമോക്സിലിൻ ലോകാരോഗ്യസംഘടനയുടെ അടിസ്ഥാന ആരോഗ്യമേഖലയിൽ വേണ്ട അവശ്യമരുന്നുകളുടെ പട്ടികയിൽ ഏറ്റവും പ്രമുഖമായ സ്ഥാനമുള്ള, ഔഷധമാണ്. കുട്ടികൾക്ക് ഡോക്ടർമാർ സാധാരണ എഴുതിക്കൊടുക്കുന്ന ആന്റിബയോട്ടിക്കുകളിൽ ഒന്നാണിത്. ജെനറിക് ഔഷധങ്ങളിൽ ഒന്നായി അമോക്സിലിനും ചേർത്തിട്ടുണ്ട്. വികസിതരാജ്യങ്ങളിൽ വളരെ ചെലവുകുറഞ്ഞ് ലഭിക്കുന്ന ഈ ഔഷധത്തിന് യു എസ് പോലുള്ള രാജ്യങ്ങളിൽ വില കൂടുതലാണ്.
വൈദ്യശാസ്ത്രരംഗത്തെ ഉപയോഗങ്ങൾ
അമോക്സിലിൻ അനേകം തരം അണുബാധകൾക്ക് ചികിത്സയ്ക്കായി ഉപയോഗിച്ചുവരുന്നു. ന്യൂമോണിയ, സ്ട്രെപ്റ്റൊകോക്കൽ ഫാറിംഗൈറ്റിസ്, മൂത്രാശയരോഗങ്ങൾ, സാൽമണെല്ല അണുബാധകൾ, ലൈം ഡിസീസ്, ക്ലാമീഡിയ അണുബാധ തുടങ്ങിയവയ്ക്കും ഉപയോഗിച്ചുവരുന്നു.
ശ്വാസകോശ അണുബാധ
സൈനസൈറ്റിസിനു കാരണമായ ബാക്ടീരിയയെ നശിപ്പിക്കാൻ അമോക്സിലിനും അമോക്സിലിൻ - ക്ലാവുലനേറ്റ് സംയുക്തവും ഉപയോഗിച്ചുവരുന്നു. എന്നാൽ കൂടുതൽ സൈനസൈറ്റിസും വൈറസ് മൂലമായതിനാൽ അമോക്സിലിനും അമോക്സിലിൻ - ക്ലാവുലനേറ്റ് സംയുക്തവും ഫലപ്രദമല്ല. ഇക്കാര്യത്തിൽ ചെറിയ ഗുണം അമോക്സിലിൻ ഉപയൊഗിക്കുന്നതിലുണ്ടായാലും അതിന്റെ വിപരീതഗുണം കൂടുതൽ സ്പഷ്ടമായിരിക്കും.
ത്വക്ക് അണുബാധകൾക്ക്
അമോക്സിലിൻ ത്വക്ക് രോഗമായ, ആഗ്നി വൾഗാരിസ് തുടങ്ങിയവയ്ക്കു ഉപയോഗിക്കുന്നു. മറ്റു ഔഷധങ്ങളുമായി പ്രതികരിക്കാത്ത ചില അണുബാധകൾക്കെതിരെയും അമോക്സിലിൻ ഫലപ്രദമാണ്.
പ്രതിപ്രവർത്തനം
അമോക്സിലിൻ താഴെപ്പറയുന്ന ഔഷധങ്ങളോട് പ്രതികരിച്ചേയ്ക്കാം:
ഗായത്രി രഘുറാം
തെന്നിന്ത്യൻ ചലച്ചിത്ര മേഖലയിൽ പ്രവർത്തിക്കുന്ന ഒരു നടിയും നൃത്ത സംവിധായകയുമാ‍ണ് ഗായത്രി രഘുറാം. പ്രശസ്ത നൃത്ത സംവിധായകനായ രഘുറാമിന്റെ മകളായ ഗായത്രി 2002 ൽ പുറത്തിറങ്ങിയ ചാർളി ചാപ്ലിൻ എന്ന തമിഴ് ചിത്രത്തിലൂടെ അഭിനയ ജീവിതം ആരംഭിച്ചു. അതിനുശേഷം 2008 ൽ ചലച്ചിത്രങ്ങളിൽ നൃത്തസംവിധാനം നിർവ്വഹിച്ചു.
തൊഴിൽ ജീവിതം
ഗായത്രി രഘുറാം പതിനാലാം വയസ്സിൽ അഭിനയജീവിതം ആരംഭിച്ചു. തന്റെ കരിയറിലെ ആദ്യനാളുകളിൽ ഗായത്രി ജയരാമൻ എന്ന മറ്റൊരു അഭിനേത്രിയുടെ പേരിൽ സാമ്യമുള്ളതുകൊണ്ട് ആശയക്കുഴപ്പം ഒഴിവാക്കാൻ അവളുടെ പൂർണ്ണനാമത്തിൽ അറിയപ്പെടുന്നതിൽ അവൾ നിർബന്ധം പ്രകടിപ്പിച്ചു. 2002 ൽ പുറത്തിറങ്ങിയ ശക്തി ചിദംബരത്തിന്റെ കോമഡി നാടക ചിത്രമായ ചാർലി ചാപ്ലിനിൽ, പ്രഭുദേവയുടെയും പ്രഭുവിന്റെയും അഭിരാമിയുടെയും സാന്നിധ്യത്തിൽ ഗായത്രി അരങ്ങേറ്റം കുറിച്ചു. ഗായത്രി ജയറാമൻ ഈ പ്രൊജക്റ്റിൽ നിന്ന് ഒഴിവാക്കിയതിനുശേഷമാണ് ഗായത്രി രഘുറാം ഈ സിനിമയിൽ വരുന്നത്. ഈ ചിത്രം ഒരു വാണിജ്യ വിജയമായിരുന്നു. ദി ഹിന്ദു "നൃത്തത്തിൽ പുതിയ നായികയുടെ വൈദഗ്ദ്ധ്യം പ്രത്യേകിച്ചും ശ്രദ്ധേയമാണ്" എന്നാണ് പ്രതികരിച്ചത്. 2002 ൽ മൂന്ന് ചിത്രങ്ങളിൽ ഗായത്രി അഭിനയിച്ചു. നൃത്ത സംവിധായകനായ സുന്ദരം സംവിധാനം ചെയ്ത കന്നഡ ചിത്രം മനസെല്ല നീനെയും, തമിഴ് ചിത്രമായ സ്റ്റൈലും, പൃഥ്വിരാജ് നായകനായി 2002 ൽ പുറത്തിറങ്ങിയ നക്ഷത്രക്കണ്ണുള്ള രാജകുമാരൻ അവനുണ്ടൊരു രാജകുമാരി എന്ന ചിത്രത്തിലും ഗായത്രി അഭിനയിച്ചു.
2008 ൽ ജയം കൊണ്ടൻ (2008), പോ സോല പൊറാം (2008) തുടങ്ങിയ ചിത്രങ്ങളിലൂടെയാണ് ഗായത്രി ചലച്ചിത്ര രംഗത്ത് നൃത്ത സംവിധായകനായി തിരിച്ചെത്തി. മദ്രാസപ്പട്ടണം (2010), ദൈവതിരുമകൾ (2013), ഒസ്തി (2011), അഞ്ജാൻ (2014) തുടങ്ങിയ വലിയ ബജറ്റ് പ്രൊഡക്ഷൻ ചിത്രങ്ങളിലും പിന്നീട് പ്രവർത്തിച്ചു. ക്രൈം ത്രില്ലറായ കാന്തസ്വാമി (2009), തമിഴ് പദം (2010) എന്നിവയിലെ അവളുടെ പ്രകടനത്തിനു മികച്ച വിമർശന പ്രതികരണങ്ങൾ ലഭിച്ചു. 2014-ൽ 100 ​​ചിത്രങ്ങളിൽ നൃത്ത സംവിധാനം ഗായത്രി നിർവഹിച്ചു.
ഗായത്രിയുടെ സുഹൃത്തായ ഐശ്വര്യ ധനുഷിന്റെ നിർബന്ധപൂർവ്വമായ നിർദ്ദേശിച്ചതോടെയാണ് വയ് രാജ വായ് (2015) എന്ന ചിത്രത്തിൽ നായകനായ ഗൗതം കാർത്തികിന്റെ സഹോദരിയുടെ വേഷത്തിൽ അഭിനയിച്ചു. സംവിധായകനായ ബാലായുടെ ഗ്രാമീണ ചിത്രമായ താറായ് താപറ്റായി (2016) എന്ന ചിത്രത്തിൽ അതിഥി താരമായി അഭിനയിച്ചു. അതിൽ കരകാട്ടത്തെ അടിസ്ഥാനമാക്കിയുള്ള ഗാനത്തിൽ അവൾ ഫീച്ചർ ചെയ്യപ്പെട്ടു. 2012 ൽ ഒരു സിനിമ സംവിധാനം ചെയ്യാനുള്ള തന്റെ ലക്ഷ്യങ്ങൾ പ്രഖ്യാപിച്ചതിനു ശേഷം, 2016 ൽ യാദുമഗി നിന്ധ്രായ് എന്ന ആദ്യ ചിത്രത്തിന്റെ ജോലികൾ തുടങ്ങി.
2017 ൽ കമല ഹാസൻ അവതരിപ്പിച്ച തമിഴ് റിയാലിറ്റി ഷോയായ ബിഗ് ബോസിൽ ഒരു മത്സരാർത്ഥിയായി പങ്കെടുത്തിരുന്നു ഗായത്രി. ഈ പരിപാടിയിലെ പ്രകടനത്തിനു ശേഷം ഗായത്രി നൃത്ത പരിപാടിയിൽ തിരിച്ചെത്തി. ഒരു ടെലിവിഷൻ പരിപാടിയായ ശ്രീമതി ചിന്നത്തറായിൽ ഒരു ജഡ്ജിയായി പ്രത്യക്ഷപ്പെട്ടു.
സ്വകാര്യ ജീവിതം
നൃത്ത സംവിധായകനായ രഘുറാം - ഗിരിജ രഘുറാം ദമ്പതികളുടെ രണ്ടാം മകളായി ഗായത്രി ജനിച്ചു. അവളുടെ മൂത്ത സഹോദരിയായ സുജ ഒരു പ്രമുഖ നർത്തകയാണ്. കൂടാതെ മുൻപ് ഒരു അഭിനേതാവായി ചിതത്തിൽ അഭിനയിച്ചിരുന്നു.
2015 നവംബറിൽ ഭാരതീയ ജനതാ പാർട്ടിയുടെ കലാ സെക്രട്ടറിയായി ഗായത്രി തമിഴ്നാട്ടിൽ നിയമിതയായി. മുൻപ് ബിജെപി പ്രസിഡന്റ് അമിത് ഷായുടെ സാന്നിധ്യത്തിൽ 2014 ൽ പാർട്ടിയിൽ ചേർന്നിരുന്നു.
2018 ൽ വിശ്വാസമില്ലാത്ത സ്ത്രീകൾ ശബരിമലയിൽ എത്തുന്നതിനെതിരെ വിമർശനവുമായി ഗായത്രി ട്വിറ്റർ അക്കൗണ്ടിലൂടെയാണ് നിലപാട് വ്യക്തമാക്കി.
അവലംബങ്ങൾ
<references group="" responsive="">
ബാഹ്യ ലിങ്കുകൾ
വർഗ്ഗം:1983-ൽ ജനിച്ചവർ വർഗ്ഗം:ഇന്ത്യൻ ചലച്ചിത്ര സംവിധായികമാർ വർഗ്ഗം:മലയാളചലച്ചിത്രനടിമാർ വർഗ്ഗം:തെലുഗു ചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:Pages with unreviewed translations
ചൊവ്വര പരമേശ്വരൻ
പത്രപ്രവർത്തകൻ, സമരനേതാവ്, സ്വാതന്ത്ര്യപ്പോരാളി, യുക്തിവാദി, പരിഷ്കർത്താവ്, തൊഴിലാളിപ്രവർത്തകൻ, പരിഭാഷകൻ എന്നീ മേഖലകളിൽ പ്രസിദ്ധനായ വ്യക്തിയാണ് ചൊവ്വര പരമേശ്വരൻ(മരണം: 1968 ഡിസംബർ 20). ഇദ്ദേഹം മാതൃഭൂമിയുടെ ലേഖകനായിരുന്നു. 1942-ൽ മുൻമുഖ്യമന്ത്രി സി. അച്യുത മേനോനൊപ്പം ഇദ്ദേഹം തടവിൽ കഴിഞ്ഞിട്ടുണ്ട്. ‘ചൊവ്വരഗാന്ധി’ എന്ന് ഇദ്ദേഹത്തെ വിളിച്ചിരുന്നു. പത്രപ്രവർത്തകരുടെ സംഘടനയിൽ പ്രധാന പങ്കുവഹിച്ച ഇദ്ദേഹം പത്രപ്രവർത്തകർക്ക് ലഭിക്കേണ്ട അവകാശങ്ങൾക്കായി ഇദ്ദേഹം മുൻകൈയെടുത്തിരുന്നു.
1923-ൽ പാലക്കാട് നടന്ന കേരളസംസ്ഥാന രാഷ്ട്രീയ സമ്മേളനത്തിൽ പങ്കെടുത്തിരുന്നു. ഇദ്ദേഹം 1924-ൽ വൈക്കം സത്യാഗ്രഹത്തിലും 1930ൽ സിവിൽ നിയമലംഘന പ്രസ്ഥാനത്തിലും, 1942-ൽ ക്വിറ്റിന്ത്യാ സമരത്തിലും പങ്കെടുത്തിരുന്നു. സ്വാതന്ത്ര്യലബ്ധിക്കുശേഷം മാതൃഭൂമി തിരുവനന്തപുരം ബ്യൂറോയിൽ 1949 മുതൽ ജോലി ചെയ്യാൻ തുടങ്ങി. 1968 ഡിസംബർ 20ന് അന്തരിച്ചു.
ചൊവ്വര പരമേശ്വരൻ പുരസ്കാരം
കേരള പ്രസ്സ് അക്കാദമി ഇദ്ദേഹത്തിന്റെ ബഹുമാനാർത്ഥം ചൊവ്വര പരമേശ്വരൻ പുരസ്കാരം നൽകിവരുന്നുണ്ട്. കൊച്ചിയിലെ ചൊവ്വര പരമേശ്വരൻ സ്മാരക സമിതിയാണ് അവാർഡ് ഏർപ്പെടുത്തിയത്.
അവലംബം
വർഗ്ഗം:1968-ൽ മരിച്ചവർ വർഗ്ഗം:ഡിസംബർ 20-ന് മരിച്ചവർ വർഗ്ഗം:യുക്തിവാദികൾ വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ വർഗ്ഗം:പത്രപ്രവർത്തകർ വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
ആൽവിൻ ടോഫ്ലർ
ഭാവിസാദ്ധ്യതാ ചിന്തകനും സാങ്കേതികവികാസത്തിന്റേയും സംസ്ക്കാരത്തിന്റേയും പാരസ്പര്യത്തെ കുറിച്ച് ആഴത്തിൽ പഠിക്കുകയും ചെയ്ത സാമൂഹ്യശാസ്ത്രജ്ഞനായിരുന്നു ആൽവിൻ ടോഫ്ലർ(ഒക്ടോബർ: 4, 1928 – ജൂൺ27, 2016) 1970 കളിൽ ടോഫ്ലർ എഴുതിയ പ്രവചന സ്വഭാവമുള്ള ലേഖനങ്ങളും വിശകലനങ്ങളും ധാരാളം അനുവാചകരെ ആകർഷിയ്ക്കുകയുണ്ടായി.ഫോർച്ച്യൂൺ മാസികയുടെ പ്രധാന സംശോധകനുമായിരുന്നു ടോഫ്ലർ.
പുറംകണ്ണികൾ
വർഗ്ഗം:1928-ൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ജൂത അമേരിക്കൻ എഴുത്തുകാർ
ഫിക്ഷൻ
പൂർണ്ണമോ ഭാഗികമോ സാങ്കൽപ്പികസൃഷ്ടിയായ പ്രമേയത്തെപ്പറ്റിയുള്ള സാഹിത്യസൃഷ്ടിയെയാണ് പ്രധാനമായും ആഖ്യായിക (ഫിക്ഷൻ) എന്നുപറയുന്നത്. ഇത്തരം കൽപ്പിതകഥകൾ ലിഖിത സാഹിത്യത്തിലെ ഒരു മുഖ്യ ശാഖയാണെങ്കിലും നാടകങ്ങൾ, ചലച്ചിത്രങ്ങൾ, ഗാനങ്ങൾ എന്നിവയെയും ഈ ഗണത്തിൽ പെടുത്താം. വിവരണങ്ങൾ, കാഴ്ച്ചപ്പാടുകൾ, ജീവചരിത്രങ്ങൾ, ചരിത്രഗ്രന്ഥങ്ങൾ എന്നിവ ഈ ഗണത്തിൽ പെടുന്നില്ല.
<!--
സ്രോതസ്സുകൾ
->
പുറത്തേയ്ക്കുള്ള കണ്ണികൾ
വർഗ്ഗം:സാഹിത്യം വർഗ്ഗം:ഭാവനാ സൃഷ്ടികൾ
Belletristik
യാസുനി ദേശീയോദ്യാനം
ലാറ്റിനമേരിക്കയിലെ ഇക്വഡോറിലുള്ള ആമസോൺ മഴക്കാടുകളിൽപ്പെട്ട വന പ്രദേശമാണ് യാസുനി ദേശീയോദ്യാനം. പത്തുലക്ഷത്തോളം ഹെക്ടറിൽ പരന്നു കിടക്കുന്ന ഈ വന മേഖല ആമസോൺ തടത്തിലെ സസ്തനികളിൽ മൂന്നിലൊന്നിന്റെയും വാസഗേഹമാണ്. ലോകത്തിൽ ഏറ്റവുംകൂടുതൽ ഷഡ്പദങ്ങളുള്ളതെന്നു കരുതുന്ന ഇവിടെ 2,704 ജാതി ചെടികളും 655 ജാതി മരങ്ങളും കാണപ്പെടുന്നു.
ജൈവവൈവിധ്യം
ഇന്റർനാഷണൽ യൂണിയൻ ഫോർ കൺസർവേഷൻ ഓഫ് നാച്വർ വംശനാശം നേരിടുന്ന ജീവികളുടെ പട്ടികയിൽപ്പെടുത്തിയിരിക്കുന്ന 28 'നട്ടെല്ലി'കളുൾപ്പെടെ 596 ഇനം പറവകളുടെയും 382 ഇനം ശുദ്ധജല മത്സ്യങ്ങളുടെയും 151 ഇനം ഉഭയജീവികളുടെയും 121 ഇനം ഉരഗങ്ങളും ഇവിടെ നിന്ന് റിപ്പോർട്ട് ചെയ്യപ്പെട്ടിട്ടുണ്ട്.
എണ്ണഖനനം
ഇക്വഡോറിലെ എണ്ണനിക്ഷേപത്തിന്റെ 20 ശതമാനവും ഇവിടെയാണ്. യാസുനിയിലെ ഖനനം 41 കോടി ടൺ കാർബൺ ഡയോക്സൈഡ് അന്തരീക്ഷത്തിലെത്തിക്കുമെന്നാണ് വിലയിരുത്തൽ.
ഖനനത്തിനെതിരെ വലിയ പ്രക്ഷോഭങ്ങളാണ് ഇക്വഡോറിൽ നടക്കുന്നത്.
ആഗോളതാപനത്തെ പ്രതിരോധിക്കാൻ, ദരിദ്രരാജ്യങ്ങളുടെ പരിസ്ഥിതിസംരക്ഷണത്തിന് വരുന്ന സാമ്പത്തികബാദ്ധ്യത സമ്പന്ന രാജ്യങ്ങളും ഏറ്റെടുക്കണമെന്ന വ്യവസ്ഥയനുസരിച്ചു തയ്യാറാക്കിയ പദ്ധതിയിൽ നിന്ന് പ്രസിഡന്റ് റാഫേൽ കൊറെയ പിന്നോക്കം പോയി.
പുറം കണ്ണികൾ
വർഗ്ഗം:ഇക്വഡോറിലെ ദേശീയോദ്യാനങ്ങൾ
ഡയാന ഗെററോ
ഡയാന ഗെററോ (ജനനം ജൂലൈ 21, 1986) ഒരു അമേരിക്കൻ അഭിനേത്രിയും കഥാകൃത്തുമാണ്. നെറ്റ്ഫ്ലിക്സ്  വിനോദ കമ്പനി നിർമ്മിച്ച ഓറഞ്ച് ഈസ് ദ ന്യൂ ബ്ലാക്ക് എന്ന ടെലിവിഷൻ പരമ്പരയിൽ മാരിറ്റ്സ റാമോസ്എന്ന കഥാപാത്രവും ജയിൻ ദ വിർജിൻ എന്ന ടെലിവിഷൻ പരമ്പരയിൽ ലിന എന്ന കഥാപാത്രവും  പ്രശസ്തമാണ്. ബൊസ്റ്റോണിൽ വളർന്ന ഗെററോ തന്റെ കുടുംബങ്ങളെ കൊളംബിയയിലേക്ക് നാടുകടത്തപ്പെട്ട ശേഷം തനിയെ അവിടെത്തന്നെ തുടർന്നിരുന്നു. ഒരു കോമഡി സീരീയൽ ആയ ഓറഞ്ച് ഈസ് ന്യൂ ബ്ലാക്ക്-ലെ മികച്ച അഭിനയത്തിന് തുടർച്ചയായി മൂന്ന് പ്രാവശ്യം സ്ക്രീൻ ആക്ടേഴ്സ് ഗിൽഡ് അവാർഡിന് അർഹയായി. ഗെററോയ്ക്ക് പതിനാലു വയസ്സുള്ളപ്പോൾ മാതാപിതാക്കളെ തടവിലാക്കുകയും നാടുകടത്തുകയും ചെയ്തിരുന്നു. ഗെററോയുടെ ഓർമ്മക്കുറിപ്പുകളിൽ "രാജ്യത്തെ ഞങ്ങൾ സ്നേഹിക്കുന്നു: എന്റെ കുടുംബം വിഭജിക്കപ്പെട്ടതാണ്." എന്നു പറയുന്ന ഡയാന ഇമിഗ്രേഷൻ പരിഷ്കരണത്തിനുള്ള അഭിഭാഷകയായി പ്രവർത്തിക്കുന്നു.
ജീവിതരേഖ
ന്യൂജേഴ്സിയിൽ ജനിച്ച ഗെററോ മസാച്ചുസെറ്റ്സിലെ ബോസ്റ്റണിൽ കൊളംബിയൻ മാതാപിതാക്കളാണ് വളർത്തിയത്. യുഎസ് പൌരത്വമുള്ള അവളുടെ കുടുംബത്തിലെ ഏക അംഗമെന്ന നിലയിൽ അവൾ അമേരിക്കയിൽ തന്നെ തുടർന്നു.14 വയസ്സുള്ളപ്പോൾ അവളുടെ മാതാപിതാക്കളും സഹോദരനും നിയമപരമായ പൗരത്വം പിന്തുടരുന്നതിൽ പരാജയപ്പെട്ടതിനാൽ കൊളംബിയയിലേക്ക് നാടുകടത്തപ്പെട്ടു. ഗെററോ പിന്നീട് കുടിയേറ്റ പരിഷ്കരണത്തിനുള്ള ശക്തമായ ഒരു അഭിഭാഷകയായി തീർന്നു.
ബോസ്റ്റണിലെ ജമൈക്ക പ്ലെയിനിലും റോക്സ്ബറി അയൽപക്കങ്ങളിലും ഉള്ള മറ്റ് കൊളംബിയൻ കുടുംബങ്ങൾ ചേർന്ന് ഗെററോയെ വളർത്തി. ബോസ്റ്റൺ ആർട്സ് അക്കാദമിയിലും, ആർട്ട്സ് ഹൈസ്കൂളിലുമൊക്കെ അവർ സംഗീത വിഭാഗത്തിലും പ്രദർശന കലയിൽ പങ്കെടുത്തിരുന്നു. അവളുടെ ഹൈസ്കൂൾ പ്രവർത്തനങ്ങളിൽ, അവർ ജാസ് സംഘത്തോടൊപ്പം പാടാൻ തുടങ്ങുകയും കോളേജിലെ രാഷ്ട്രീയവുമായി ആശയവിനിമയം നടത്തുന്നതിൽ അവൾ മുൻകൂട്ടി ശ്രമിച്ചിരുന്നു. കോളേജ് വിദ്യാഭ്യാസം കഴിഞ്ഞതിനു ശേഷം അവരുടെ ആദ്യ ജോലി ഒരു നിയമകാര്യാലയത്തിലായിരുന്നു.
2010-ൽ 24-ാമത്തെ വയസ്സിൽ ഗെററോ അഭിനയ ജീവിതം പിൻതുടരുന്നത് അവസാനിപ്പിക്കാൻ തീരുമാനിച്ചു. അതേ വർഷം, ബോസ്റ്റണിലെ ആർ ആൻഡ് ബി ഗായകനായ ലൂയി ബെല്ലൊയുടെ "ഫേസസ്" എന്ന ഗാനത്തിനു വേണ്ടി സംഗീത വീഡിയോയിൽ പ്രത്യക്ഷപ്പെട്ടു. 2011-ൽ ന്യൂയോർക്ക് സിറ്റിയിലേക്ക് താമസം മാറുകയും സൂസൻ ബാറ്റ്സൺ സ്റ്റുഡിയോയിൽ നിന്നും അഭിനം പഠിക്കുകയും അവിടെ അവരുടെ മാനേജർ ജോഷ് ടെയിലറെ കണ്ടുമുട്ടുകയും ചെയ്തു.
ഔദ്യോഗിക ജീവിതം
2012-ൽ, ഓറഞ്ച് ഈസ് ദ ന്യൂ ബ്ലാക്ക് എന്ന ടെലിവിഷൻ പരമ്പരയിൽ കൊളംബിയൻ വേരുകളും ബ്രോൺസ് -ബ്രെഡ് സ്വഭാവവുമുള്ള മാരിറ്റ്സ റാമോസ് എന്ന കഥാപാത്രത്തെ ഗെററോ അവതരിപ്പിച്ചിരുന്നു. സീസൺ 2-ൽ, ഒരു കോമഡി പരമ്പരയിൽ മികച്ച അഭിനയത്തിനുള്ള 21-ാമത് സ്ക്രീൻ ആക്റ്റേർഴ്സ് ഗിൽഡ് അവാർഡും ലഭിച്ചിരുന്നു. തുടർന്നും ഒരു ഹാസ്യ പരമ്പരയിലുള്ള മികച്ച അഭിനയത്തിനുള്ള അംഗീകാരമായി 22 -ാമത് സ്ക്രീൻ ആക്ടേർസ് ഗിൽഡ് അവാർഡും, 23-ാമത് സ്ക്രീൻ ആക്ടേർസ് ഗിൽഡ് അവാർഡും നേടുകയുണ്ടായി.
2014-ൽ ഗെററോ ജയിൻ ദ വിർജിൻ എന്ന സി.ഡബ്ല്യു. പരമ്പരയിലെ ഒരു ആവർത്തന റോളിൽ അഭിനയിച്ചിരുന്നു. 2015 ഫെബ്രുവരിയിൽ, ഗെററോ സൂപ്പർ ക്ലൈഡിനുവേണ്ടിയുള്ള സിബിഎസ് ടെലിവിഷൻ പൈലറ്റിലെ വനിതാകഥാപാത്രമായി. എന്നാൽ പരമ്പരയ്ക്കായി ഈ പരിപാടി തെരഞ്ഞെടുക്കപ്പെട്ടില്ല. 2017- ൽ സുപ്പീരിയർ ഡോനട്ട്സിൽ രണ്ടാം സീസണിൽ ഗെററോയ്ക്ക് സ്ഥിരമായ വേഷം ലഭിച്ചിരുന്നു. ഇമോട്ടിക്കോൺ, പീറ്റർ ആൻഡ് ജോൺ, ഹാപ്പി യെമ്മി ചിക്കൻ എന്നീ ചിത്രങ്ങളിൽ ഗെററോ പ്രത്യക്ഷപ്പെട്ടിരുന്നു. 2018- ൽ ബിയോണ്ട് കൺട്രോൾ, ഗോഡ്മദർ എന്നീ ചിത്രങ്ങളിൽ അഭിനയിക്കേണ്ടി വന്നിരുന്നു.
2016- ൽ, ഗെററോ ഇൻ ദി കണ്ട്രി വി ലവ്: മൈ ഫാമിലി ഡിവൈഡഡ് എന്ന പേരിൽ തന്റെ മാതാപിതാക്കളെ കസ്റ്റഡിയിലെടുക്കുകയും അവരെ നാടുകടത്തുകയും ചെയ്തതിനെ കുറിച്ച് ഒരു ഓർമ്മക്കുറിപ്പ് പുറത്തിറക്കി. ഈ പുസ്തകം എഴുതിയത് മിഷേൽ ബർഫോർഡും കൂടി ചേർന്ന് ആയിരുന്നു. ഹെൻട്രി ഹോൾട്ട് ആൻഡ് കമ്പനിയാണ് ഈ പുസ്തകം പ്രസിദ്ധീകരിച്ചത്.
ജെന്നി സ്നിഡർ ഉർമാൻ, ബെൻ സിൽവർമാൻ, പോൾ സൈറട്ടോ എന്നിവർ ചേർന്ന് നിർമ്മിച്ച ഗെററോയുടെ സ്മരണയുടെ അടിസ്ഥാനത്തിലുള്ള ഒരു നാടകമാണ് CBS രൂപകൽപ്പന ചെയ്ത്. സ്നൈഡർ കൂടെ ഷോറണ്ണർ ആയി ചേർത്തിരുന്നു. തുടക്കത്തിൽ ഗെററോയുടെ നേതൃത്വത്തിൽ അഭിനയിക്കാനായി ചിട്ടപ്പെടുത്തിയിരുന്നു. 2017- ൽ സിബിഎസ് പദ്ധതി വിജയിപ്പിക്കാനായി തീരുമാനിച്ചു എങ്കിലും പിന്നീട് അത് ഫോക്സ് ഏറ്റെടുക്കുകയായിരുന്നു. 2018 ജനുവരിയിൽ പരമ്പരയ്ക്കുവേണ്ടി ഒരു പൈലറ്റു പോലും ഓർഡർ ചെയ്യപ്പെട്ടില്ല.
ശർവാരി വാഗ്
ഹിന്ദി സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് ശർവാരി വാഗ് (ജനനം 14 ജൂൺ 1997). 2015-ൽ ലവ് രഞ്ജന്റെയും സഞ്ജയ് ലീല ബൻസാലിയുടെയും അസിസ്റ്റന്റ് ഡയറക്ടറായാണ് അവർ തന്റെ കരിയർ ആരംഭിച്ചത്, കബീർ ഖാന്റെ ദ ഫോർഗോട്ടൻ ആർമി - ആസാദി കെ ലിയേ (2020) എന്ന വെബ് സീരീസിലൂടെ അഭിനയരംഗത്തേക്ക് കടന്നു. യഷ് രാജ് ഫിലിംസിന്റെ ബണ്ടി ഔർ ബബ്ലി 2 (2021) എന്ന ചിത്രത്തിലൂടെയാണ് വാഗ് തന്റെ സിനിമാ അരങ്ങേറ്റം നടത്തിയത്. അത് അവർക്ക് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് നേടിക്കൊടുത്തു.
ആദ്യകാല ജീവിതം
1997-ൽ ഒരു മറാത്തി കുടുംബത്തിലാണ് അവർ ജനിച്ചത്. അവരുടെ മാതാപിതാക്കൾ ഒരു ബിൽഡറും നമ്രത വാഗ് ഒരു ആർക്കിടെക്റ്റുമാണ്. മുംബൈയിലെ ദാദർ പാഴ്‌സി യൂത്ത്‌സ് അസംബ്ലി ഹൈസ്‌കൂളിലും രൂപാരെൽ കോളേജിലുമാണ് അവർ പഠിച്ചത്. മഹാരാഷ്ട്രയുടെ മുൻ മുഖ്യമന്ത്രിയായിരുന്ന മനോഹർ ജോഷി അവരുടെ മുത്തച്ഛനാണ്.
കരിയർ
പ്യാർ കാ പഞ്ച്നാമ 2, ബാജിറാവു മസ്താനി, സോനു കെ ടിറ്റു കി സ്വീറ്റി എന്നീ സിനിമകളിൽ വാഗ് സഹസംവിധായകനായി പ്രവർത്തിച്ചിട്ടുണ്ട്. സിനിമയിലെ ഒരു പ്രധാന വേഷത്തിനായി 2014 മുതൽ ഓഡിഷൻ നടത്തുകയായിരുന്നുവെന്ന് അവർ പറഞ്ഞു. 2020-ലെ ആമസോൺ പ്രൈം സീരീസായ ദി ഫോർഗോട്ടൻ ആർമി - ആസാദി കെ ലിയേ എന്ന സണ്ണി കൗശലിനൊപ്പം അഭിനയിച്ചുകൊണ്ടാണ് അവർ അഭിനയരംഗത്തേക്ക് വന്നത്.
2021-ൽ പുറത്തിറങ്ങിയ ബണ്ടി ഔർ ബബ്ലി 2 എന്ന ചിത്രത്തിലൂടെ റാണി മുഖർജി, സെയ്ഫ് അലി ഖാൻ, സിദ്ധാന്ത് ചതുർവേദി എന്നിവർക്കൊപ്പമാണ് വാഗ് തന്റെ സിനിമാ അരങ്ങേറ്റം നടത്തിയത്. അവളുടെ പ്രകടനം അവർക്ക് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡും ഈ വർഷത്തെ സ്റ്റാർ അരങ്ങേറ്റത്തിനുള്ള IIFA അവാർഡും നേടിക്കൊടുത്തു - ഫീമെയിൽ. ഹിന്ദുസ്ഥാൻ ടൈംസ് അഭിപ്രായപ്പെട്ടു, "തന്റെ ആദ്യ ചിത്രത്തെക്കുറിച്ച് നല്ല ആത്മവിശ്വാസത്തിലാണ് ശർവരി, കൂടാതെ മികച്ച സ്‌ക്രീൻ സാന്നിധ്യവുമുണ്ട്."
ജുനൈദ് ഖാൻ, ശാലിനി പാണ്ഡെ എന്നിവർക്കൊപ്പമാണ് വാഗ് അടുത്തതായി മഹാരാജയിൽ പ്രത്യക്ഷപ്പെടുന്നത്. വേദയിൽ ജോൺ എബ്രഹാമിനൊപ്പം അവളുടെ പൂച്ചക്കുട്ടിയും ഉണ്ട്.
ഫ്രാൻസിസ് മാർപ്പാപ്പ
ലഘുചിത്രം ആഗോള കത്തോലിക്കാ സഭയിലെ ഇപ്പോഴത്തെ മാർപ്പാപ്പയാണ് ഫ്രാൻസിസ്. (യഥാർഥ നാമം: ഹോസെ മരിയോ ബെർഗോളിയോ (ജനനം ഡിസംബർ 17, 1936). 2013 മാർച്ച് 13-നാണ് ഇദ്ദേഹം കത്തോലിക്കാസഭയു ടെ 266-ആമത് മാർപ്പാപ്പയായി തിരഞ്ഞെടുക്കപ്പെട്ടത്. ശാരീരിക അവശതകൾ മൂലം ബെനഡിക്ട് പതിനാറാമൻ മാർപ്പാപ്പ ഫെബ്രുവരി 28 ന് രാജിവച്ചതിനെത്തുടർന്നാണ് പുതിയ തെരഞ്ഞെടുപ്പ് നടന്നത്. അർജന്റീനക്കാരനായ ഇദ്ദേഹം മാർപ്പാപ്പയായി തിരഞ്ഞെടുക്കപ്പെടുന്നതിനു മുമ്പ് ബ്യൂണസ് അയേഴ്സ് രൂപതയുടെ തലവനായിരുന്നു. ഔദ്യോഗിക വസതി ഉപേക്ഷിച്ച് നഗരപ്രാന്തത്തിലെ ചെറിയ അപ്പാർട്ടുമെന്റിലായിരുന്നു ജീവിതം. പൊതുഗതാഗതസംവിധാനത്തിൽ മാത്രം യാത്രചെയ്യുകയും ഇക്കണോമി ക്ലാസിൽ മാത്രം യാത്രചെയ്യുകയും ചെയ്തിരുന്നു. ഇറ്റലിയിൽ നിന്നു കുടിയേറിയ കുടുംബത്തിൽ പിറന്ന ബെർഗോളിയോ 1282 വർഷത്തിനുശേഷം ആദ്യമായി യൂറോപ്പിനു പുറത്തുനിന്ന് മാർപ്പാപ്പ പദവിയിലെത്തിയ ആളാണ്. ലത്തീൻ അമേരിക്കയിൽ നിന്നും ആദ്യമായി മാർപ്പാപ്പയാകുന്ന വ്യക്തിയും ഇദ്ദേഹമാണ്. ദക്ഷിണാർദ്ധഗോളത്തിൽ നിന്നുള്ള ആദ്യത്തെ മാർപ്പാപ്പ, ക്രിസ്തീയസന്യാസി സമൂഹമായ ഈശോസഭയിൽ നിന്നുള്ള ആദ്യത്തെ മാർപ്പാപ്പ എന്നീ നിലകളിലും ഇദ്ദേഹം ശ്രദ്ധേയനാണ്. സഭയിൽ പുതിയ മാറ്റങ്ങൾ സ്ഥാനാരോഹണത്തിനു ശേഷം ഉടൻ തന്നെ ഇദ്ദേഹം വരുത്തുകയുണ്ടായി. അതിനാൽ മാറ്റങ്ങളുടെ മാർപ്പാപ്പ എന്ന് മാധ്യമങ്ങൾ ഇദ്ദേഹത്തെ വിശേഷിപ്പിക്കാറുണ്ട്.
ആദ്യകാല ജീവിതം
ബ്യൂണസ് അയേഴ്സിൽ ഇറ്റലിയിൽ നിന്നു കുടിയേറിയ ഒരു റെയിൽവേ ജീവനക്കാരൻ മരിയോ ജോസ് ബെഗോളിയോയുറ്റേയും മരിയ സിവോരിയയുടേയും അഞ്ചു മക്കളിൽ ഒരാളായാണ് 1936ൽ ഡിസംബർ 17ന് ബെർഗോളിയോ ജനിച്ചത്. ചെറുപ്പകാലത്തുണ്ടായ അണുബാധമൂലം അദ്ദേഹത്തിന് ഒരു ശ്വാസകോശം നഷ്ടമായി. സെമിനാരിയിൽ ചേരുന്നതിനു മുമ്പ് ബ്യൂണസ് ഐറിസ് സർവ്വകലാശാലയിൽ നിന്ന് രസതന്ത്രത്തിൽ ബിരുദാനന്തരബിരുദം നേടി.
ശർവാരി വാഗ്
External links
വർഗ്ഗം:1996-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ
ഫ്രാൻസിസ് മാർപ്പാപ്പ
പൗരോഹിത്യം
1958 മാർച്ച് 11ന് വിയ്യാ ദേവോതോയിലെ ഈശോ സഭാ സെമിനാരിയിൽ ചേർന്ന് വൈദികപഠനം ആരംഭിച്ചു. 1960 സാൻ മിഗേലിലെ കോളെസിയോ മാക്സിമോ സാൻ ജോസിൽ നിന്ന് തത്വശാസ്ത്രത്തിൽ ലൈസൻഷിയേറ്റ് നേടി. 1964-1965 കാലയളവിൽ സാന്താ ഫെ അർജന്റീന പ്രവിശ്യയിലെ കോളെസിയോ ദ ഇന്മാക്കുലാദ ഹൈ സ്കൂളിൽ സാഹിത്യം, തത്വശാസ്ത്രം എന്നീ വിഷയങ്ങൾ പഠിപിച്ചിരുന്ന അദ്ദേഹം 1966-ൽ ബ്യൂണസ് അയേർസിലെ കോളെസിയോ ദെ സൽവാറിൽ ഇതേ വിഷയങ്ങളിൽ അധ്യാപനം നടത്തിയിരുന്നു.
1967 ബെർഗോളിയോ ദൈവശാസ്ത്രപഠനം പൂർത്തിയാക്കി. 1969 ഡിസംബർ 13ന് വൈദികപട്ടം സ്വീകരിച്ചു. സാൻ മിഗേൽ സെമിനായിരിയിലെ ദൈവശാസ്ത്ര-തത്ത്വശാസ്ത്ര വിഭാഗത്തിൽ നിന്ന് മാസ്റ്റർ ബിരുദം സമ്പാദിച്ച അദ്ദേഹം അവിടെ ദൈവശാസ്ത്രാദ്ധ്യാപകനായി. 1973-1979 ബെർഗോളിയോ ഈശോസഭയുടെ അർജന്റീന പ്രൊവിൻഷ്യാൽ ആയിരുന്നു. പിന്നീട് സാൻ മിഗേൽ സെമിനാരി അധിപനായി 1980-ൽ സ്ഥാനമേറ്റെടുത്ത ബെർഗോളിയോ 1988 വരെ ആ പദവിയിൽ തുടർന്നു.
മെത്രാൻ പദവി
1992-ൽ ബ്യൂണസ് അയേഴ്സിന്റെ സഹായമെത്രാനായി അഭിഷിക്തനായ ഫാ. ബെർഗോളിയോ അതേ വർഷം തന്നെ ഓക്കയുടെ ടൈറ്റുലാർ മെത്രാനായും നിയുക്തനായി. 1998-ൽ ബ്യൂണസ് അയേഴ്സിന്റെ മെത്രാനായിരുന്ന കർദ്ദിനാൾ അന്റോണിയോ ഗുറാസിനോയുടെ മരണത്തെ തുടർന്ന് അദ്ദേഹത്തിന്റെ പിൻഗാമിയായി സ്ഥാനം ഏറ്റെടുത്തു. ഈ കാലയളവിൽ തന്നെ അർജന്റീനയിലെ പൗരസ്ത്യ കത്തോലിക്കരുടെ ഓർഡിനറിയായും സേവനം അനുഷ്ഠിച്ചു.
കർദ്ദിനാൾ പദവിയിൽ
right|upright|thumb|കർദ്ദിനാൾ ബെർഗോളിയോ 2008-ൽ 2001 ഫെബ്രുവരിയിൽ അന്നത്തെ മാർപ്പാപ്പയായിരുന്ന ജോൺ പോൾ രണ്ടാമൻ ബെർഗോളിയോയെ കർദ്ദിനാൾ പദവിയിലേക്ക് ഉയർത്തി. അതോടൊപ്പം വിശുദ്ധ റോബർട്ടോ ബെല്ലാർമിനോ പള്ളിയുടെ കാർഡിനൽ വൈദികന്റെ സ്ഥാനവും അദ്ദേഹത്തിനു നൽകി. കത്തോലിക്കാ സഭയുടെ ഭരണകേന്ദ്രമായ റോമൻ കൂരിയായുടെ താഴെ പറയുന്ന വിഭാഗങ്ങളിൽ അദ്ദേഹം അംഗമായിരുന്നിട്ടുണ്ട്.
2005-ലെ മെത്രാന്മാരുടെ സൂനഹദോസ് കർദ്ദിനാൾ ബെർഗോളിയോയെ പോസ്റ്റ്‌ ബിഷപ്‌ കൗൺസിൽ അംഗമായി തിരഞ്ഞെടുത്തു. അതെ വർഷം നവംബർ 8ന് അർജന്റീന മെത്രാൻ സംഘത്തിന്റെ 2005-2008 കാലത്തെ പ്രസിഡണ്ടായി തെരഞ്ഞെടുക്കപ്പെട്ട അദ്ദേഹം, 2008-ൽ തുടർന്നും തെരഞ്ഞെടുക്കപ്പെട്ടു.
നിലപാടുകൾ, വിവാദങ്ങൾ
thumb|250px|left|കർദ്ദിനാൾ ബെർഗോളിയോയും അർജന്റീനയിലെ ഇടതുപക്ഷ ഭരണത്തിലെ പ്രസിഡന്റ് [[ക്രിസ്തീനാ ഫെർനാണ്ടെസ് ഡി ക്രിച്ച്നർ|ക്രിസ്തീനാ ഫെർനാണ്ടെസ് ഡി ക്രിച്ച്നറും]] ദൈവശാസ്ത്രമേഖലയിൽ യാഥാസ്ഥിതികനായി അറിയപ്പെടുന്ന ഫ്രാൻസിസ് മാർപ്പാപ്പ ഗർഭഛിദ്രം, സ്വവർഗാനുരാഗം, സ്ത്രീപൗരോഹിത്യം, വൈദികബ്രഹ്മചര്യം, കൃത്രിമജനനനിയന്ത്രണം മുതലായ വിഷയങ്ങളിൽ സഭയിലെ പരിഷ്കരണവാദികളുടെ മറുചേരിയിലാണ്. ഇരുപതാം നൂറ്റാണ്ടിന്റെ അവസാനഘട്ടത്തിൽ ലത്തീൻ അമേരിക്കൻ ക്രിസ്തീയതയിൽ ശക്തിപ്രാപിച്ച വിമോചനദൈവശാസ്ത്രത്തെ മാർക്സിസത്തിന്റെ കറവീണ ആശയസംഹിതയായി കണ്ട് അദ്ദേഹം തീവ്രമായി എതിർത്തു. എങ്കിലും സാധാരണക്കാരോടും സമൂഹത്തിൽ താഴേക്കിടയിലുള്ളവരോടുമുള്ള ഫ്രാൻസിസിന്റെ പ്രതിബദ്ധതയും ശ്രദ്ധിക്കപ്പെട്ടിട്ടുണ്ട്. മതങ്ങൾക്കിടയിലുള്ള ആശയവിനിമയത്തെ അദ്ദേഹം പിന്തുണക്കുന്നു. നിയന്ത്രണമില്ലാത്ത കമ്പോളവ്യവസ്ഥയെ വിമർശിക്കുന്ന ഫ്രാൻസിസ് സമത്വരാഹിത്യത്തെ "സ്വർഗ്ഗവാതിലിനുമുമ്പിൽ അലമുറ ഉയർത്താൻ പോന്ന സാമൂഹികപാപമായി" കാണുന്നു. "സാധാരണക്കാരനായ യാഥാസ്ഥിതികൻ" (conservative with a common touch) എന്ന് അദ്ദേഹം വിശേഷിപ്പിക്കപ്പെടുന്നു.
1973-ൽ അർജന്റീനയിൽ ഈശോസഭാ പ്രൊവിൻഷ്യൽ പദവിയിലെത്തിയ ബെർഗോളിയോ ആ നാട്ടിൽ 1976 മുതൽ 1983 വരെ അധികാരത്തിലിരുന്ന പട്ടാളഭരണകൂടത്തിന്റെ അരുംചെയ്തികളോട് പുലർത്തിയ സമീപനം വിവാദവിഷയമാണ്. അർജന്റീനയിലെ ഇടതുപക്ഷത്തിന് അദ്ദേഹം അനഭിമതനാണ്. ഇടതുപക്ഷാഭിമുഖ്യം കാട്ടിയ രണ്ടു ഈശോസഭാംഗങ്ങൾ സഭയിൽ നിന്നു ബഹിഷ്കരിക്കപ്പെട്ടതിനെ തുടർന്ന് അപ്രത്യക്ഷരായി. പട്ടാളഭരണകൂടം അവരെ തട്ടിയെടുത്തു മർദ്ദിച്ചത് പ്രൊവിൻഷ്യാളിന്റെ അറിവോടെയായിരുന്നെന്നു പോലും ആരോപിക്കപ്പെട്ടിട്ടുണ്ട്. നിയമക്കോടതിയിൽ ഈ പരാതി തള്ളപ്പെട്ട ശേഷവും അതിനെ സംബന്ധിച്ച തർക്കങ്ങൾ തുടർന്നു. അപ്രത്യക്ഷരായ പുരോഹിതന്മാരുടെ മോചനത്തിനായി പട്ടാളഭരണാധിപന്മാരെ താൻ രഹസ്യമായി കണ്ടിരുന്നെന്ന് ബെർഗോളിയോ പിന്നീട് വിശദീകരിച്ചിട്ടുണ്ട്.
മാർപ്പാപ്പ
ബെനഡിക്റ്റ് പതിനാറാമൻ മാർപ്പാപ്പ സ്ഥാനത്യാഗം ചെയ്തതിനെ തുടർന്ന് 2013 മാർച്ചിൽ നടന്ന പേപ്പൽ കോൺക്ലേവ് രണ്ടാം ദിവസം അഞ്ചാം തവണ വോട്ടിങ്ങിൽ കർദ്ദിനാൾ ബെർഗോളിയോയെ ആഗോളസഭയുടെ മാർപ്പാപ്പയായി തെരഞ്ഞെടുത്തു. 2013 മാർച്ച് 19 ന് ഇദ്ദേഹം സ്ഥാനമേറ്റു. സാധാരണ ഞായറാഴ്ചകളിലാണ് മാർപാപ്പയുടെ സ്ഥാനാരോഹണ ചടങ്ങുകൾ നടക്കുന്നത്. എന്നാൽ ഇത്തവണ ചൊവ്വാഴ്ച്ചയാണ് ഇത് നടന്നത്. ആഗോളസഭാ മധ്യസ്ഥനായ വിശുദ്ധ യൗസേപ്പിന്റെ മരണത്തിരുനാൾ കണക്കിലെടുത്താണ് ഈ മാറ്റം.
പുതിയ മാർപ്പാപ്പ വിശുദ്ധ ഫ്രാൻസീസ് അസീസിയോടുള്ള ബഹുമാനാർഥം ഫ്രാൻസിസ് എന്ന പേര് സ്വീകരിച്ചു. ഈ പേര് ആദ്യമായിട്ടാണ് ഒരു മാർപ്പാപ്പ ഔദ്യോഗിക നാമമായി സ്വീകരിക്കുന്നത്.
നിലവിൽ തന്റെ മാതൃഭാഷയായ സ്പാനിഷിന് പുറമേ ലത്തീൻ, ഇറ്റാലിയൻ, ജർമ്മൻ, ഇംഗ്ലീഷ് എന്നീ ഭാഷകളിൽ പ്രാവീണ്യം നേടിയയാളാണ് മാർപ്പാപ്പ ഫ്രാൻസിസ്.
മാർപ്പാപ്പ ആയതിനുശേഷം പോപ്‌ ഫ്രാൻസിസ് സന്ദർശിച്ച രാജ്യങ്ങൾ
പോപ്‌ ജോൺ പോൾ രണ്ടാമനെപ്പോലെ യാത്രകൾക്കും സാധാരണക്കാരായ ജനങ്ങളുമായിട്ടു അടുത്തിടപഴകാൻ താല്പര്യപെടുന്ന പോപ്‌ ഫ്രാൻസിസ്, ലോകത്തെ ഏറ്റവും സ്വാധീനമുള്ള 100 പേരുടെ ഫോബ്സ് പട്ടികയിൽ 4-ആം സ്ഥാനം അടുത്തയിടെ നേടിയിരുന്നു.
2019 ഫെബ്രുവരി മൂന്ന് മുതൽ അഞ്ചുവരെ നടത്തിയ ഐക്യ അറബ് എമിറേറ്റുകളിലേക്കുള്ള മാർപാപ്പയുടെ സന്ദർശനം ചരിത്രപ്രാധാന്യമർഹിക്കുന്നതാണ്. ചരിത്രത്തിൽ ആദ്യമായിട്ടായിരുന്നു ഒരു മാർപ്പാപ്പ ഒരു ഗൾഫ് രാജ്യം സന്ദർശിച്ചത്. അബുദാബി (എമിറേറ്റ്) കിരീടാവകാശിയും യു.എ.ഇ ഉപസർവ്വ സൈന്യാധിപനുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാൻറേയും യു.എ.ഇയിലെ കത്തോലിക്കാ വിശ്വാസികളുടേയും ക്ഷണപ്രകാരമാണ് മാർപാപ്പയെത്തിയത്. അബുദാബി (എമിറേറ്റ്) യിലെ ഷെയ്ഖ് സായിദ് മോസ്ക് സന്ദർശിച്ച മാർപാപ്പ മാനവസാഹോദര്യ സമ്മേളനത്തിലും പങ്കെടുത്തു. ഷെയ്ഖ് സായിദ് സ്പോർട്സ് സിറ്റിയിൽ അർപ്പിച്ച കുർബാന യിൽ ഇരുന്നൂറിലധികം രാജ്യങ്ങളിൽ നിന്നുള്ള വിശ്വാസികൾ പങ്കെടുത്തു. ഐക്യ അറബ് എമിറേറ്റുകളും വത്തിക്കാനു മായുള്ള നയതന്ത്ര,സൌഹൃദബന്ധത്തിലെ ഏറ്റവും വലിയ നാഴികക്കല്ലായിരുന്നു മാർപ്പാപ്പയുടെ സന്ദർശനം.
സ്ഥാനാരോഹണം
ആഗോള പരിശുദ്ധ കത്തോലിക്കാസഭയുടെ പരമോന്നധ പിതാവായി പോപ്‌ ഫ്രാൻസിസ് മാർച്ച്‌ 19 2013-ൽ സ്ഥാനമേറ്റു.വി.ജോസെഫിന്റെ വിശുദ്ധിയെ അനുസ്മരിച്ചുള്ള ചടങ്ങിൽ 27 രാഷ്ട്രതലവന്മാരും 133 രാഷ്ട്രങ്ങളുടെ പ്രധിനിധികളും പങ്കെടുത്തു.അമേരിക്കൻ വൈയ്സ് പ്രസിഡന്റ്‌ ജോ ബൈടെൻ, സിംബാവെ പ്രസിഡന്റ്‌ റോബർട്ട്‌ മുഗാബേ, സ്പൈനിലെ രാജകുമാരൻ, ഓസ്ട്രിയൻ കിരീടാവകാശി തുടങ്ങിയവർ ഇതിൽപ്പെടും.
കുറിപ്പുകൾ
ചരിത്രത്തിലാദ്യമായിട്ടാണ് ഒരു മാർപാപ്പ "ഫ്രാൻസിസ്" എന്ന പേര് സ്വീകരിക്കുന്നത്.സമാധാനത്തിന്റെയും സ്നേഹത്തിന്റെയും ഉത്തമോദാഹരണവും,2-ആം ക്രിസ്തുവെന്നു വിളിക്കപ്പെടുന്ന വിശുദ്ധ ഫ്രാൻസിസ് അസീസിയുടെ നാമമാണ് അദ്ദേഹം സ്വീകരിച്ചിരിക്കുന്നത്. എന്നാൽ,ഇതിനെ കുറിച്ച് 2-വാദങ്ങളാണ് ഇപ്പോൾ നിലനിൽക്കുന്നത്. 2013,മാർച്ച്‌ 19-നു കർദിനാൾ ബിഷപ്പ് ജോർഥോ മരിയ ബെർഗോഗ്ലിയോ പിന്നീട് ഫ്രാൻസിസ് പാപ്പാ,മാർപാപ്പ സ്ഥാനത്തേക്ക് തിരഞ്ഞെടുക്കപെട്ടപ്പോൾ തന്റെ പേര് "ഫ്രാൻസിസ് 1-st" എന്ന് പരസ്യമായി വെളിപ്പെടുത്തുകയും, ഔദ്യോകികമായി ഒപ്പ് രേഖപെടുത്തുകയും ചെയ്തു.പിന്നീട് വത്തിക്കാൻ ഇടപ്പെട്ട് പേര് "ഫ്രാൻസിസ്" എന്ന് മാത്രമാക്കി ചുരുക്കിഎന്നും,ചരിത്രത്തിൽ ഇതുവരെ മറ്റു മാർപാപ്പ മാരുടെ പേരുകൾ സ്വീകരിച്ചു അതിൽ റോമൻ അക്കങ്ങൾ കൂടെ ചേർത്താണ് പേരുകൾ തിരഞ്ഞെടുത്തിരുന്നത് എന്നും,അതുകൊണ്ട് തന്നെ,ഒരു നവ മാറ്റമായി പുതിയ മാർപാപ്പയുടെ പേരിനൊപ്പം റോമൻ അക്കങ്ങൾ കൂട്ടി ചേർത്തില്ലാ എന്നും,ഇനിയൊരു മാർപാപ്പ ഈ പേര് സ്വീകരിക്കുമ്പോൾ അത് കാലം രേഖപെടുത്തിക്കൊള്ളും എന്ന് ഒരു വിഭാഗം അഭിപ്രായപ്പെടുന്നു.അതിനാൽ പോപ്പ് ഫ്രാൻസിസ് എന്ന് മാത്രം അവർ വിളിച്ചു പോന്നു,ഇതാണ് ഒരു വാദം. രണ്ടാമത്തെ വാദം എന്തെന്ന് വെച്ചാൽ ഈ അഭിപ്രായത്തിനു നേർവിപരീതമാണ്. അതായത്,മാർപാപ്പയുടെ സ്ഥാനാരോഹണ സമയത്തു വത്തിക്കാന്റെയും, മാർപാപ്പയുടെയും വെളിപ്പെടുത്തലും,പിന്നീട് വന്ന ചാക്രിക ലേഖനങ്ങളിലെ മാർപാപ്പയുടെ ഔദ്യോകിക ഒപ്പ് രേഖപെടുത്തലിലും ഇള്ള "ഫ്രാൻസിസ് 1-സ്റ്റ്" എന്ന പേരുമാണ് ഇവർ അംഗീകരിക്കുന്നത്. എന്നാൽ,വത്തിക്കാൻ ഇതിക്കുറിച്ച് ഒന്നും പുറത്തുവിട്ടിട്ടുമില്ല...... ഇപ്പോഴും ഈ 2-വാദങ്ങളും അതുപോലെ നിലനിൽക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:1936-ൽ ജനിച്ചവർ വർഗ്ഗം:ഡിസംബർ 17-ന് ജനിച്ചവർ വർഗ്ഗം:മാർപ്പാപ്പമാർ വർഗ്ഗം:ഫ്രാൻസിസ് മാർപ്പാപ്പ
എൻആർഐ അക്കാദമി ഓഫ് മെഡിക്കൽ സയൻസസ്
ഇന്ത്യയിലെ ആന്ധ്രാപ്രദേശിൽ എൻആർഐകൾ ആരംഭിച്ച ആദ്യത്തെ മെഡിക്കൽ അക്കാദമിയാണ് എൻആർഐ അക്കാദമി ഓഫ് മെഡിക്കൽ സയൻസസ് (എൻആർഐ മെഡിക്കൽ കോളേജ് എന്നും അറിയപ്പെടുന്നു). മെഡിക്കൽ സയൻസസിൽ ബിരുദ (മാസ്റ്റേഴ്സ്), ബിരുദാനന്തര ബിരുദ (ബാച്ചിലേഴ്സ്) കോഴ്സുകൾ വാഗ്ദാനം ചെയ്യുന്ന ഗുണ്ടൂർ ജില്ലയിലെ മെഡിക്കൽ കോളേജുകളിലൊന്നാണിത്. ഗുണ്ടൂർ, വിജയവാഡ എന്നീ നഗരങ്ങൾക്കടുത്തുള്ള മംഗളഗിരി തഡെപല്ലെ മുനിസിപ്പൽ കോർപ്പറേഷന്റെ ഭാഗമായ ചിന്ന കക്കാനിയിലാണ് ഇത് സ്ഥിതി ചെയ്യുന്നത്. എൻടിആർ യൂണിവേഴ്സിറ്റി ഓഫ് ഹെൽത്ത് സയൻസസ് വിജയവാഡയുമായി അഫിലിയേറ്റ് ചെയ്തിട്ടുള്ളതാണ് അക്കാദമി.
കാർഡിയോ വാസ്കുലർ ഇംപ്ലാന്റ് തെറാപ്പി
പ്രധാന കാമ്പസിലെ എൻആർഐ ഹാർട്ട് സെന്റർ ആൻഡ് റിസർച്ച് ഇൻസ്റ്റിറ്റ്യൂട്ടിലാണ് കാർഡിയോ വാസ്കുലർ ഡിവൈസ് ഇംപ്ലാന്റ് തെറാപ്പി നടത്തുന്നത്.
ഓങ്കോളജി
ഓങ്കോളജിക്കും റേഡിയോ തെറാപ്പിക്കുമുള്ള പുതിയ കെട്ടിടം പ്രധാന കാമ്പസിന് പടിഞ്ഞാറ് ഭാഗത്ത് തുറന്നു.
അവലംബം
ഇല്ലിനോയിസ് സൊസൈറ്റി ഓഫ് അനസ്തേഷ്യോളജി
ബിരുദദാന ദിനത്തിൽ ഇന്ത്യൻ രാഷ്ട്രപതി കോളേജ് സന്ദർശിച്ചു.
പുറം കണ്ണികൾ
വർഗ്ഗം:ആന്ധ്രാപ്രദേശിലെ മെഡിക്കൽ കോളേജുകൾ
പീക്കിങ്ങ് ഓപ്പറ
പ്രകടനം, മൈം, നൃത്തം, അക്രോബാറ്റിക്സ് എന്നിവ സംയോജിപ്പിക്കുന്ന ചൈനീസ് ഓപ്പറയുടെ ഏറ്റവും പ്രബലമായ രൂപമാണ് പീക്കിംഗ് ഓപ്പറ, അല്ലെങ്കിൽ ബീജിംഗ് ഓപ്പറ. ബീജിംഗിൽ ചിങ് രാജവംശത്തിന്റെ കാലഘട്ടത്തിലാണ് (1636-1912) ഈ കലാരൂപം രൂപം കൊള്ളുന്നത്, പത്തൊൻപതാം നൂറ്റാണ്ടിന്റെ മധ്യത്തോടെ ഇത് പൂർണ്ണമായി വികസിക്കുകയും അംഗീകരിക്കപ്പെടുകയും ചെയ്തു. ചിങ് ചക്രവർത്തിമാരുടെ കൊട്ടാരത്തിൽ ഈ കലാരൂപം വളരെയധികം പ്രചാരത്തിലുണ്ടായിരുന്നു. പീക്കിങ്ങ് ഓപ്പറയെ, ചൈനയുടെ സാംസ്കാരിക നിധികളിലൊന്നായി കണക്കാക്കപ്പെടുന്നു. ബീജിംഗ്, ടിയാൻജിൻ, ഷാങ്ഹായ് എന്നിവിടങ്ങളിലാണ് ഈ കലാസംഘങ്ങൾ പ്രധാനമായും പ്രവർത്തിക്കുന്നത്. തായ്‌വാനിലും സംരക്ഷിക്കപ്പെടുന്ന ഈ കലാരൂപം അവിടെ Guójù എന്ന പേരിൽ അറിയപ്പെടുന്നു. പിൽകാലത്ത് ഇത് അമേരിക്കൻ ഐക്യനാടുകൾ, ജപ്പാൻ തുടങ്ങിയ പ്രദേശങ്ങളിലേക്കും വ്യാപിക്കുകയുണ്ടായി.
പ്രധാനമായും നാലു തരം കഥാപാത്രങ്ങളാണ് പീക്കിങ്ങ് ഓപ്പറയിൽ വരുന്നത്. ഷെങ് (പുരുഷ കഥാപാത്രം), ദാൻ (സ്ത്രീ), ജിംഗ് (പരുക്കനായ പുരുഷകഥാപാത്രം), ചൗ (കോമാളി) എന്നിവയാണവ. പ്രധാനകഥാപാത്രങ്ങളെ കുടാതെ നിരവധി ഉപകഥാപാത്രങ്ങളും ഓപ്പറയിൽ വരുന്നു. ഇവരുടെ വർണ്ണാഭമായ വസ്ത്രാലങ്കാരങ്ങളും അഭ്യാസ പ്രകടനങ്ങളും പീക്കിംഗ് ഓപ്പറയുടെ പ്രധാന ആകർഷക ഘടകങ്ങളാണ്. കലാകാരന്മാർ ഉപയോഗിക്കുന്ന ഭാഷ, പാട്ടുകൾ, നൃത്തം, സംഘട്ടനങ്ങൾ ഇവ പ്രധാനമായും പ്രതീകാത്മകമാണ്. കലാകാരന്റെ ശരീരചലനത്തിനെ ആകർഷണീയതയെ ആധാരമാകിയാണ് അവരുടെ പ്രാവീണ്യത്തെ വിലയിരുത്തുന്നത്.
സാംസ്കാരിക വിപ്ലവകാലത്ത് (1966-1976) വിപ്ലവകാരികൾ പരമ്പരാഗത പീക്കിംഗ് ഓപ്പറയെ "ഫ്യൂഡലിസ്റ്റിക്", "ബൂർഷ്വാ" എന്ന് അവരോധിക്കുകയും, പരമ്പരാഗത ഓപ്പറയുടെ പ്രചാരണത്തിനും ഉപദേശത്തിനും ബദലായി വിപ്ലവ ഓപ്പറകൾ സ്ഥാപിക്കുകയും ചെയ്തു. സാംസ്കാരിക വിപ്ലവത്തിനുശേഷം ഈ പരിവർത്തനങ്ങൾ വലിയ തോതിൽ പൂർവാവസ്ഥയിലായി. സമീപ വർഷങ്ങളിൽ, പ്രേക്ഷകരുടെ എണ്ണം കുറയുന്നതിന് മറുപടിയായി പെക്കിംഗ് ഓപ്പറ നിരവധി പരിഷ്കാരങ്ങൾക്ക് ശ്രമിച്ചു. പ്രകടന നിലവാരം മെച്ചപ്പെടുത്തുക, പുതിയ പ്രകടന ഘടകങ്ങൾ ഉൾക്കൊള്ളുക, പുതിയതും യഥാർത്ഥവുമായ നാടകങ്ങൾ അവതരിപ്പിക്കൽ എന്നിവ ഉൾപ്പെടുന്ന ഈ പരിഷ്കാരങ്ങൾ സമ്മിശ്ര വിജയമാണ് നേടിയത്.
ആൻഡ്രൂ ടേറ്റ്
എമോറി ആൻഡ്രൂ ടേറ്റ് III (ജനനം ഡിസംബർ 14, 1986) ഒരു അമേരിക്കൻ-ബ്രിട്ടീഷ് ഇന്റർനെറ്റ് വ്യക്തിത്വവും മുൻ പ്രൊഫഷണൽ കിക്ക്ബോക്‌സറുമാണ്. തന്റെ കിക്ക്ബോക്സിംഗ് കരിയറിന് ശേഷം, ടെയ്റ്റ് തന്റെ വെബ്‌സൈറ്റ് വഴി പണമടച്ചുള്ള കോഴ്‌സുകളും അംഗത്വങ്ങളും വാഗ്ദാനം ചെയ്യാൻ തുടങ്ങി, പിന്നീട് സ്വാധീനം ചെലുത്തുന്ന മാർക്കറ്റിംഗിലേക്കുള്ള നീക്കത്തെത്തുടർന്ന് പ്രശസ്തിയിലേക്ക് ഉയർന്നു. സോഷ്യൽ മീഡിയയിലെ ടേറ്റിന്റെ സ്ത്രീവിരുദ്ധ കമന്ററി നിരവധി പ്ലാറ്റ്‌ഫോമുകളിൽ നിന്നുള്ള നിരോധനത്തിന് കാരണമായി. ആൻഡ്രൂ ടേറ്റിനെ ലോകമെമ്പാടുമുള്ള യുവാക്കൾ ടോപ്പ് ജി ആയി വാഴ്ത്തുന്നു.
ഛായാചിത്രം
പ്രകാശത്തെ പ്രകാശസംവേദനക്ഷമമായ ഒരു പ്രതലത്തിൽ(ഫിലിം/ഡിജിറ്റൽ സെൻസർ) പതിപ്പിച്ച് സൃഷ്ടിക്കുന്ന ചിത്രത്തെ ഛായാചിത്രം അഥവാ ഫോട്ടോഗ്രാഫ്/ഫോട്ടോ എന്നു പറയുന്നു. സാധാരണയായി ഛായാഗ്രാഹികൾ ഉപയോഗിച്ചാണ് ഛായാചിത്രങ്ങൾ സൃഷ്ടിയ്ക്കുന്നത്. ഛായാഗ്രാഹി കാചങ്ങൾ(ലെൻസ്) ഉപയോഗിച്ച് ഒരു ദൃശ്യത്തിന്റെ പ്രകാശത്തിന്റെ ഗോചരമായ തരംഗദൈർഘ്യങ്ങളെ സംവേദകപ്രതലത്തിലേക്ക് കേന്ദ്രീകരിക്കുകയും അതുമൂലം മനുഷ്യനേത്രം കാനുന്നതിനു തുല്യമായ ഒരു പ്രതിബിംബം അവിടെ സൃഷ്ടിക്കപ്പെടുകയും ചെയ്യുന്നു. ഛായാചിത്രങ്ങൾ സൃഷ്ടിക്കുന്ന പ്രക്രിയക്ക് ഛായാഗ്രഹണം എന്നു പറയുന്നു.
ചരിത്രം
ജർമ്മൻ ശാസ്ത്രജ്ഞനായ യോഹാൻ ഹെൻറിച്ച് ഷുയിറ്റ്സ് 1724ൽ, വെള്ളിയുടെയും ചോക്കിന്റെയും മിശ്രിതം പ്രകാശം പതിക്കുമ്പോൾ ഇരുളുന്നു എന്നു കണ്ടെത്തി. ഈ കണ്ടുപടിത്തത്തെ വികസിപ്പിച്ച് 1822ൽ ഫ്രഞ്ച് ശാസ്ത്രജ്ഞനായ ജോസഫ് നിസിഫോർ നീപ്സ് ആണ് ആദ്യ ഛായാചിത്രം സൃഷ്ടിച്ചത്. നീപ്സും ലൂയി ഡാഗ്ഗെറും കൂടി ഈ സങ്കേതത്തെ കൂടുതൽ നവീകരിച്ചു. ഡാഗ്ഗെർ പരീക്ഷണങ്ങളിലൂടെ പ്രകാശം പതിപ്പിക്കുന്നതിനു മുൻപ് വെള്ളിയെ അയഡിൻ ബാഷ്പമേൽപ്പിക്കുകയും പ്രകാശം പതിച്ചതിനു ശേഷം രസബാഷ്പമേൽപ്പിക്കുകയും ചെയ്താൽ അന്തർലീനമായ ചിത്രം വെളിപ്പെടും എന്നു കണ്ടെത്തി. വെള്ളി-ചോക്ക് മിശ്രിതം പുരട്ടിയ ഫലകം ഇതിനു ശേഷം ഉപ്പിൽ കഴുകിയാൽ ആ ചിത്രം ഫലകത്തിൽ ഉറപ്പിക്കപ്പെടും എന്നും കണ്ടെത്തി. ഈ പരീക്ഷണങ്ങളാണ് പ്രസിദ്ധമായ ഡഗറോടൈപ്പ് ഛായാഗ്രാഹിയുടെ സൃഷ്ടിയിലേക്ക് നയിച്ചത്.
ആൻഡ്രൂ ടേറ്റ്
മുൻകാലജീവിതം
1986 ഡിസംബർ 14-ന് വാഷിംഗ്ടൺ ഡിസിയിൽ ജനിച്ച ടെയ്റ്റ്, വളർന്നത് ഇംഗ്ലണ്ടിലെ ലൂട്ടണിലാണ്. അദ്ദേഹത്തിന്റെ ആഫ്രിക്കൻ-അമേരിക്കൻ പിതാവ് എമോറി ടേറ്റ് ഒരു ചെസ്സ് ഇന്റർനാഷണൽ മാസ്റ്ററായിരുന്നു. അമ്മ കാറ്ററിംഗ് അസിസ്റ്റന്റായി ജോലി ചെയ്തു. അഞ്ചാം വയസ്സിൽ ടേറ്റ് ചെസ്സ് കളിക്കാൻ പഠിച്ചു, കുട്ടിക്കാലത്ത് മുതിർന്നവർക്കുള്ള ഒരു ടൂർണമെന്റിൽ മത്സരിച്ചു, എന്നിരുന്നാലും ഗെയിമുകൾ നഷ്ടപ്പെട്ട് നിരാശനായ ഉടൻ അച്ഛൻ അവനെ പിൻവലിച്ചു.
ഛായാചിത്രം
ചരിത്രം
ഡഗറോടൈപ്പ് ഛായാഗ്രഹണത്തിന് അതിന്റേതായ കുറവുകളുണ്ടായിരുന്നു. ചിത്രങ്ങളുടെ ലോലസ്വഭാവം, പോസിറ്റീവ് ചിത്രങ്ങൾ മാത്രം നിർമ്മിക്കപ്പെടുന്നതു മൂലം വീണ്ടും ഒരേ ചിത്രം പുന:സൃഷ്ടിക്കാനുള്ള കഴിവില്ലായ്മ എന്നിവയായിരുന്നു പ്രധാന പോരായ്മകൾ. പല ശാസ്ത്രജ്ഞരും വിവിധ സങ്കേതങ്ങൾ നിർമ്മിച്ചെങ്കിലും 1848ൽ കൊളോഡിയൻ സങ്കേതം കണ്ടുപിടിക്കുന്നതു വരെ ഒരു സങ്കേതത്തിനും പ്രസിദ്ധി നേടാൻ കഴിഞ്ഞിരുന്നില്ല. 1871ൽ കൂടുതൽ പ്രായോഗികമായ ജെലാറ്റിൻ സങ്കേതം കണ്ടുപിടിക്കപ്പെട്ടിട്ടു കൂടി കൊളോഡിയൻ അധിഷ്ടിതമായ നനഞ്ഞ ചില്ലു ഫലകങ്ങൾ നെഗറ്റീവും ആൽബുമിൻ പേപ്പറിൽ പതിപ്പിച്ച ചിത്രങ്ങളും സാധാരണ ഛായാഗ്രഹണത്തിനുപയോഗിക്കപ്പെട്ടു. കറുപ്പും വെളുപ്പും ചിത്രങ്ങളുടെ സൃഷ്ടിക്ക് ഇന്നും ഉപയോഗിക്കുന്നത് ജലാറ്റിൻ സങ്കേതത്തിന്റെ കാലാന്തരരൂപങ്ങൾ തന്നെയാണ്.പ്രധാനമാറ്റം പ്രതലത്തിലാണ്. ചില്ലുഫലകങ്ങൾക്ക് പകരം ഫിലിമുകൾ പ്രചാരത്തിലായിരിക്കുന്നു.
ബഹുവർണ്ണ ഛായാഗ്രഹണത്തിന് ഏകദേശം കറുപ്പും വെളുപ്പും ഛായാഗ്രഹണത്തിന്റെ അത്ര തന്നെ പഴക്കമുണ്ട്. ജോൺ ഹെർഷൽ 1842ൽ ആന്തോടൈപ്പ് ഉപയോഗിച്ചും 1891ൽ ലിപ്പ്മാൻ ഫലകം ഉപയോഗിച്ചും നടത്തിയ പരീക്ഷണങ്ങളാണ് ബഹുവർണ്ണ ഛായാഗ്രഹണത്തിലെ ആദ്യ പടികൾ. 1903ൽ നിലവിൽ വന്ന ഓട്ടോക്രോം ലൂമിയർ(Autochrome Lumière) ഇതിനെ ജനപ്രിയമാക്കുന്നതിൽ പ്രധാനപങ്ക് വഹിച്ചു. ഓട്ടോക്രോം ലൂമിയർ പിന്നീട് കൊഡാക്രോം, ഇൽഫോക്രോം മുതലായ സാങ്കേതികവിദ്യകൾ കൊണ്ട് പുനസ്ഥാപിക്കപ്പെട്ടു.
ആൻഡ്രൂ ടേറ്റ്
കരിയർ
കണ്ണി=//upload.wikimedia.org/wikipedia/commons/thumb/b/b2/Andrew_tate_%28cropped%29.jpg/220px-Andrew_tate_%28cropped%29.jpg|ലഘുചിത്രം| 2014-ൽ ടേറ്റ് ബോക്സിംഗ്.
കിക്ക്ബോക്സിംഗ്
2005-ൽ, ടെയ്‌റ്റ് ബോക്‌സിംഗും ആയോധനകലയും പരിശീലിക്കാൻ തുടങ്ങി. 2009-ൽ, ടെലിവിഷൻ പരസ്യങ്ങൾ വിൽക്കുന്നതിൽ ജോലി ചെയ്തിരുന്ന അദ്ദേഹം, ഇംഗ്ലണ്ടിലെ ഡെർബിയിൽ നടന്ന ഇന്റർനാഷണൽ സ്‌പോർട് കരാട്ടെ അസോസിയേഷൻ (ISKA) ഫുൾ കോൺടാക്റ്റ് ക്രൂസർവെയ്റ്റ് ചാമ്പ്യൻഷിപ്പ് നേടി, യൂറോപ്പിലെ തന്റെ ഡിവിഷനിൽ ഒന്നാം സ്ഥാനത്തെത്തി. തന്റെ 19 പോരാട്ടങ്ങളിൽ 17ലും വിജയിച്ചെങ്കിലും, ഇത് തന്റെ ആദ്യ ബെൽറ്റും കിരീടവുമാണെന്ന് അദ്ദേഹം പറഞ്ഞു. ജീൻ-ലൂക്ക് ബെനോയിറ്റിനെതിരെ നോക്കൗട്ട് വഴി നടന്ന മത്സരത്തിൽ ടേറ്റ് തന്റെ ആദ്യ ISKA ലോക കിരീടം നേടി, മുമ്പ് തീരുമാനപ്രകാരം ബെനോയിറ്റിനോട് പരാജയപ്പെട്ടിരുന്നു. 2013-ൽ, ഫ്രാൻസിലെ ചാറ്റോറെനാർഡിൽ നടന്ന 12-റൗണ്ട് മത്സരത്തിൽ ടേറ്റ് തന്റെ രണ്ടാമത്തെ ISKA ലോക കിരീടം നേടി, രണ്ട് വ്യത്യസ്ത ഭാര വിഭാഗങ്ങളിൽ അദ്ദേഹത്തെ ലോക ചാമ്പ്യനാക്കി. അതിനുശേഷം അദ്ദേഹം പോരാട്ട കായികരംഗത്ത് നിന്ന് വിരമിച്ചു.
ബിഗ് ബ്രദറും ഓൺലൈൻ സംരംഭങ്ങളും
2016-ൽ, ബിഗ് ബ്രദറിന്റെ പതിനേഴാം സീസണിൽ അതിഥിയായിരിക്കെ, ട്വിറ്ററിലെ സ്വവർഗാനുരാഗവും വംശീയവുമായ അഭിപ്രായങ്ങളുടെ പേരിൽ ടെയ്റ്റ് പരിശോധനയ്ക്ക് വിധേയനായി. ടേറ്റ് ഒരു സ്ത്രീയെ ബെൽറ്റ് ഉപയോഗിച്ച് അടിക്കുന്ന വീഡിയോ പുറത്തുവന്നതിന് ശേഷം, ആറ് ദിവസത്തെ പങ്കാളിത്തത്തിന് ശേഷം ടെറ്റിനെ ഷോയിൽ നിന്ന് നീക്കം ചെയ്തു. തങ്ങൾ സുഹൃത്തുക്കളാണെന്നും വിഡിയോയിലെ പ്രവർത്തനങ്ങൾ പരസ്പര സമ്മതത്തോടെയാണെന്നും ടെറ്റും യുവതിയും പറഞ്ഞു.
റ്റേറ്റിന്റെ സ്വകാര്യ വെബ്‌സൈറ്റ് സമ്പന്നരാകുന്നതിനും "ആൺ-പെൺ ഇടപെടലുകൾ" എന്നതുമായി ബന്ധപ്പെട്ട പരിശീലന കോഴ്‌സുകൾ വാഗ്ദാനം ചെയ്യുന്നു. കാമുകിമാരെ ജീവനക്കാരായി ഉപയോഗിച്ചാണ് ഇയാൾ വെബ്‌ക്യാം സ്റ്റുഡിയോ നടത്തുന്നതെന്ന് വെബ്‌സൈറ്റിൽ പറയുന്നു. ടേറ്റും സഹോദരനും റൊമാനിയയിൽ വെബ്‌ക്യാം ബിസിനസ്സ് ആരംഭിച്ചു, നിരാശരായ പുരുഷന്മാർക്ക് സോബ് സ്റ്റോറികൾ വിൽക്കാൻ 75 വെബ്‌ക്യാം പെൺകുട്ടികളെ നിയോഗിച്ചു, അങ്ങനെ ദശലക്ഷക്കണക്കിന് ഡോളർ സമ്പാദിച്ചതായി അവകാശപ്പെട്ടു. തങ്ങളുടെ ബിസിനസ്സ് മോഡൽ ഒരു "മൊത്തം അഴിമതി " ആണെന്ന് അവർ സമ്മതിക്കുന്നു.
ഡ്രോപ്പ്‌ഷിപ്പിംഗ്, ക്രിപ്‌റ്റോകറൻസി ട്രേഡിംഗ് തുടങ്ങിയ വിഷയങ്ങളിൽ നിർദ്ദേശങ്ങൾ ലഭിക്കുന്നതിന് അംഗങ്ങൾ പ്രതിമാസ അംഗത്വ ഫീസ് അടയ്‌ക്കുന്ന വെബ്‌സൈറ്റായ ഹസ്‌ലേഴ്‌സ് യൂണിവേഴ്‌സിറ്റിയാണ് ടേറ്റ് നടത്തുന്നത്. 2022 ഓഗസ്റ്റ് വരെ, ഒരു അനുബന്ധ മാർക്കറ്റിംഗ് സ്കീം വഴി മറ്റ് ആളുകളെ വെബ്‌സൈറ്റിലേക്ക് റിക്രൂട്ട് ചെയ്യുന്നതിന് അംഗങ്ങൾക്ക് ഗണ്യമായ കമ്മീഷൻ ലഭിച്ചു. അഫിലിയേറ്റ് മാർക്കറ്റിംഗ് സ്കീം ഫലപ്രദമായി ഒരു പിരമിഡ് സ്കീം ആയി പ്രവർത്തിക്കുന്നുവെന്ന് ചില വിമർശകർ അവകാശപ്പെട്ടു. 2022-ൽ ഹസ്‌ലേഴ്‌സ് യൂണിവേഴ്‌സിറ്റിയിലെ അംഗങ്ങളെ പ്രോത്സാഹിപ്പിച്ചുകൊണ്ട് തന്റെ ഇടപഴകൽ പരമാവധിയാക്കാനുള്ള ശ്രമത്തിൽ സോഷ്യൽ മീഡിയ പ്ലാറ്റ്‌ഫോമുകളിൽ തന്റെ വീഡിയോകൾ പോസ്റ്റ് ചെയ്യാൻ ടേറ്റ് വളരെ പ്രമുഖനായി.
സോഷ്യൽ മീഡിയ സാന്നിധ്യം
ഹാർവി വെയ്ൻ‌സ്റ്റൈൻ ലൈംഗികാതിക്രമക്കേസുകൾക്കിടയിൽ ലൈംഗികാതിക്രമത്തിന് അർഹതയുള്ളവയെക്കുറിച്ചുള്ള തന്റെ വീക്ഷണം വിവരിക്കുന്ന ട്വീറ്റുകളും ലൈംഗികാതിക്രമത്തിന് ഇരയായവർ അവരുടെ ആക്രമണങ്ങളുടെ ഉത്തരവാദിത്തം പങ്കിടുന്നു എന്ന തന്റെ വീക്ഷണത്തെക്കുറിച്ച് നിരവധി പ്രസ്താവനകൾ ട്വീറ്റ് ചെയ്തതിലൂടെയും ടേറ്റ് ശ്രദ്ധ നേടി. 2017 ൽ, വിഷാദം "യഥാർത്ഥമല്ല" എന്ന് ട്വീറ്റ് ചെയ്തതിന് അദ്ദേഹം വിമർശിക്കപ്പെട്ടു. ടെറ്റിന്റെ മൂന്ന് ട്വിറ്റർ അക്കൗണ്ടുകൾ വ്യത്യസ്ത സമയങ്ങളിലായി സസ്പെൻഡ് ചെയ്യപ്പെട്ടു. 2021-ൽ, തന്റെ മുൻ വിലക്ക് ഒഴിവാക്കാനായി അദ്ദേഹം സൃഷ്ടിച്ച ഒരു അക്കൗണ്ട് അവരുടെ നയങ്ങൾക്ക് വിരുദ്ധമായി ട്വിറ്റർ പരിശോധിച്ചുറപ്പിച്ചു. അക്കൗണ്ട് പിന്നീട് ശാശ്വതമായി സസ്പെൻഡ് ചെയ്തു, സ്ഥിരീകരണം പിശക് സംഭവിച്ചതായി ട്വിറ്റർ പറഞ്ഞു.
ഓൺലൈനിൽ, ഇൻഫോവാറുകളിൽ പ്രത്യക്ഷപ്പെടുന്നതിലൂടെയും പോൾ ജോസഫ് വാട്സൺ, ജാക്ക് പോസോബിക്, മൈക്ക് സെർനോവിച്ച് തുടങ്ങിയ തീവ്ര വലതുപക്ഷ വ്യക്തികളുമായുള്ള പരിചയത്തിലൂടെയും ടേറ്റ് തുടക്കത്തിൽ തീവ്ര വലതുപക്ഷ വൃത്തങ്ങൾക്കിടയിൽ അറിയപ്പെട്ടു. തന്റെ സ്ത്രീവിരുദ്ധ വീക്ഷണങ്ങളെ പിന്തുണയ്ക്കുന്ന "ദിശയില്ലാത്ത മനുഷ്യർ" ആരാധകരായ ഒരു "കൾട്ട് പോലെയുള്ള വ്യക്തി" എന്നാണ് ദി ഇൻഡിപെൻഡന്റിലെ റബ്ബിൽ സിക്ദർ ടെറ്റിനെ വിശേഷിപ്പിച്ചത്. "തികച്ചും ഒരു സെക്‌സിസ്റ്റ് " എന്നും "തികച്ചും ഒരു സ്ത്രീവിരുദ്ധൻ" എന്നും ടേറ്റ് സ്വയം വിശേഷിപ്പിച്ചിട്ടുണ്ട്, സ്ത്രീകൾ "പുരുഷന്റേതാണ്" എന്നും അവിശ്വസ്തത ആരോപിച്ചാൽ താൻ സ്ത്രീകളെ ആക്രമിക്കുമെന്നും പ്രസ്താവിച്ചു. സ്ത്രീ-പുരുഷ അതിക്രമങ്ങൾക്കെതിരെ വാദിക്കുന്ന ലാഭേച്ഛയില്ലാതെ പ്രവർത്തിക്കുന്ന വൈറ്റ് റിബൺ കാമ്പെയ്‌ൻ, ടേറ്റിന്റെ വ്യാഖ്യാനം "അങ്ങേയറ്റം സ്ത്രീവിരുദ്ധം" ആണെന്നും അദ്ദേഹത്തിന്റെ യുവ പുരുഷ പ്രേക്ഷകരിൽ അത് ദീർഘകാലാടിസ്ഥാനത്തിലുള്ള പ്രത്യാഘാതങ്ങൾ ഉണ്ടാക്കുമെന്നും കണക്കാക്കുന്നു. വംശീയതയ്ക്കും ഫാസിസത്തിനുമെതിരെ പ്രചാരണം നടത്തുന്ന അഭിഭാഷക ഗ്രൂപ്പായ ഹോപ്പ് നോട്ട് ഹേറ്റ്, ടേറ്റിന്റെ സോഷ്യൽ മീഡിയ സാന്നിധ്യം തന്റെ പ്രേക്ഷകർക്ക് "തീവ്രവലതുപക്ഷത്തേക്കുള്ള അപകടകരമായ വഴിത്തിരിവ്" സമ്മാനിച്ചേക്കുമെന്ന് അഭിപ്രായപ്പെട്ടു. വിമർശനത്തിന് മറുപടിയായി, തന്റെ ഉള്ളടക്കത്തിൽ "സ്ത്രീകളെ പുകഴ്ത്തുന്ന നിരവധി വീഡിയോകൾ" ഉൾപ്പെടുന്നുവെന്നും "വിഷകരവും കുറഞ്ഞ മൂല്യമുള്ളതുമായ ആളുകളെ മൊത്തത്തിൽ" ഒഴിവാക്കാൻ തന്റെ പ്രേക്ഷകരെ പഠിപ്പിക്കുകയാണ് പ്രധാനമായും ലക്ഷ്യമിടുന്നതെന്ന് ടേറ്റ് പ്രസ്താവിച്ചു. താൻ ഒരു ഓൺലൈൻ കഥാപാത്രത്തെയാണ് അവതരിപ്പിക്കുന്നതെന്നും അദ്ദേഹം പറഞ്ഞു.
2022 ഓഗസ്റ്റിൽ, 4.7 മില്യൺ ഫോളോവേഴ്‌സ് ഉള്ള ഇൻസ്റ്റാഗ്രാമിൽ നിന്നും, വിദ്വേഷ പ്രസംഗം, അപകടകരമായ സംഘടനകൾ, വ്യക്തികൾ എന്നിവയെ കുറിച്ചുള്ള അവരുടെ നയങ്ങൾ ലംഘിച്ചതിന് ഫെയ്‌സ്ബുക്കും ടേറ്റിനെ സ്ഥിരമായി നിരോധിച്ചു. ടിക് ടോക്, അവന്റെ പേര് ഒരു ഹാഷ്‌ടാഗായി കാണിക്കുന്ന വീഡിയോകൾ 13 ബില്യൺ തവണ കണ്ടു, തുടക്കത്തിൽ അവനുമായി ബന്ധപ്പെട്ട ഒരു അക്കൗണ്ട് നീക്കം ചെയ്തു, അവർ വിഷയം കൂടുതൽ അന്വേഷിക്കുമെന്ന് പറഞ്ഞു, അവന്റെ പ്രാഥമിക അക്കൗണ്ട് നീക്കം ചെയ്യുന്നതിനുമുമ്പ്, അത് അവരുടെ നയങ്ങൾ ലംഘിച്ചുവെന്ന് കണ്ടെത്തിയതിന് ശേഷം. "ഒരു വ്യക്തിയെയോ ഗ്രൂപ്പിനെയോ ആക്രമിക്കുന്ന, ഭീഷണിപ്പെടുത്തുന്ന, അക്രമത്തിന് പ്രേരിപ്പിക്കുന്ന, അല്ലെങ്കിൽ മനുഷ്യത്വരഹിതമാക്കുന്ന ഉള്ളടക്കം". തൊട്ടുപിന്നാലെ, വിദ്വേഷ പ്രസംഗവും COVID-19 തെറ്റായ വിവരങ്ങളും ഉൾപ്പെടെ ഒന്നിലധികം ലംഘനങ്ങൾ ചൂണ്ടിക്കാട്ടി യൂട്യൂബ് അവന്റെ ചാനൽ താൽക്കാലികമായി നിർത്തിവച്ചു, തുടർന്ന് Twitch- ൽ തന്റെ ചാനൽ ഇല്ലാതാക്കി. തന്റെ മിക്ക അഭിപ്രായങ്ങളും സന്ദർഭത്തിൽ നിന്ന് പുറത്തെടുത്തതാണെങ്കിലും അവ എങ്ങനെ സ്വീകരിച്ചു എന്നതിന്റെ ഉത്തരവാദിത്തം താൻ ഏറ്റെടുക്കുന്നുവെന്ന് ടെയ്റ്റ് വിലക്കുകളോട് പ്രതികരിച്ചു. ബോക്സറും സോഷ്യൽ മീഡിയ വ്യക്തിയുമായ ജെയ്ക്ക് പോൾ ടെറ്റിന്റെ ലൈംഗികതയെ അപലപിച്ചു, എന്നാൽ നിരോധനങ്ങളെ സെൻസർഷിപ്പായി വിമർശിച്ചു.
ക്രിമിനൽ അന്വേഷണം
കിഴക്കൻ യൂറോപ്പിലെ ബലാത്സംഗ ആരോപണങ്ങളിൽ നിന്ന് മുക്തി നേടുന്നത് എളുപ്പമായതിനാലാണ് ഭാഗികമായി റൊമാനിയയിലേക്ക് മാറാൻ തീരുമാനിച്ചതെന്ന് ടേറ്റ് തന്റെ YouTube ചാനലിൽ പോസ്റ്റ് ചെയ്ത ഇപ്പോൾ ഇല്ലാതാക്കിയ വീഡിയോയിൽ പ്രസ്താവിച്ചു. 2022 ഏപ്രിലിൽ, മനുഷ്യക്കടത്തും ബലാത്സംഗ അന്വേഷണവുമായി ബന്ധപ്പെട്ട് റൊമാനിയയിലെ ഡയറക്ടറേറ്റ് ഫോർ ഇൻവെസ്റ്റിഗേറ്റിംഗ് ഓർഗനൈസ്ഡ് ക്രൈം ആൻഡ് ടെററിസം (DIICOT) ടെറ്റിന്റെ വീട് റെയ്ഡ് ചെയ്തു. അമേരിക്കൻ എംബസി നേരത്തെ റൊമാനിയൻ പോലീസിന് മുന്നറിയിപ്പ് നൽകിയിരുന്നു, ഒരു അമേരിക്കൻ സ്ത്രീയെ ഈ വസ്തുവിൽ തടഞ്ഞുവച്ചേക്കുമെന്ന്. ഒരു അമേരിക്കൻ സ്ത്രീയെ കൂടാതെ, ഒരു റൊമാനിയൻ സ്ത്രീയെയും വസ്തുവിൽ തടഞ്ഞുവച്ചതായി അന്വേഷണ ഉദ്യോഗസ്ഥർ കണ്ടെത്തി. 2022 പകുതിയോടെ, അന്വേഷണം തുടരുകയാണെന്ന് റൊമാനിയൻ അധികൃതർ പറഞ്ഞു. ഒരു തെറ്റും ചെയ്തിട്ടില്ലെന്ന് ടേറ്റ് നിഷേധിക്കുന്നു.
ബാഹ്യ ലിങ്കുകൾ
വർഗ്ഗം:1986-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
റൂബിഡിയം ഹൈഡ്രോക്സൈഡ്
RbOH എന്ന തന്മാത്രാസൂത്രത്തോടുകൂടിയ അജൈവ സംയുക്തമാണ് റൂബിഡിയം ഹൈഡ്രോക്സൈഡ്. ഇതിൽ റുബിഡിയം കാറ്റയോണും ഒരു ഹൈഡ്രോക്സൈഡ് അയോണും അടങ്ങിയിരിക്കുന്നു. വാണിജ്യപരമായി ലഭ്യമാകുന്ന വർണ്ണരഹിതമായ ഖരമാണിത്. മറ്റ് ശക്തമായ ക്ഷാരങ്ങളേപ്പോലെ, റുബിഡിയം ഹൈഡ്രോക്സൈഡും വളരെ ശക്തിയേറിയ കൊറോസീവ് ആണ്. റുബിഡിയം ലോഹം വെള്ളത്തിൽ ലയിക്കുമ്പോൾ റൂബിഡിയം ഹൈഡ്രോക്സൈഡ് രൂപം കൊള്ളുന്നു.
ഉപയോഗങ്ങൾ
പൊട്ടാസ്യം ഹൈഡ്രോക്സൈഡിനും സോഡിയം ഹൈഡ്രോക്സൈഡിനും റുബിഡിയം ഹൈഡ്രോക്സൈഡിന്റെ ഏതാണ്ട് എല്ലാ പ്രവർത്തനങ്ങളും നടത്താൻ കഴിയും എന്നതിനാൽ, വ്യാവസായിക പ്രക്രിയകളിൽ റൂബിഡിയം ഹൈഡ്രോക്സൈഡ് വളരെ അപൂർവമായി മാത്രമേ ഉപയോഗിക്കാറുള്ളൂ. മെറ്റൽ ഓക്സൈഡ് കാറ്റലിസ്റ്റുകൾ ചിലപ്പോൾ റുബിഡിയം ഹൈഡ്രോക്സൈഡ് ഉപയോഗിച്ച് പരിഷ്കരിക്കീറുണ്ട്.
അവലംബം
വർഗ്ഗം:ഹൈഡ്രോക്സൈഡുകൾ വർഗ്ഗം:CS1 German-language sources (de)
കെ.കെ. ജയേഷ്‌
ജീവിതരേഖ
കുറുന്താൽ താഴെ കുനി കുമാരൻറെയും കമലയുടേയും മൂന്നാമത്തെ പുത്രനായി 1990 നവംബർ  28 -നു കോഴിക്കോട്  ജില്ലയിലെ കൊയിലാണ്ടിയിൽ  ജനനം. ശ്രീ ശങ്കരാചാര്യ സംസ്കൃത സർവകലാശാലയിലെ ചിത്രകലാ വിഭാഗത്തിൽ ഗസ്റ്റ് ലെക്ചറർ ആയി സേവനമനുഷ്‌ഠിച്ചിട്ടുണ്ട്. ഇപ്പോൾ പാലക്കാട് ജില്ലയിലെ വെള്ളിനേഴി ഗവഃ ഹൈസ്കൂളിൽ ചിത്രകലാ അദ്ധ്യാപകൻ. താമസവും കലാപ്രവർത്തനങ്ങളും എറണാകുളം ജില്ലയിലെ കാലടിക്കടുത്ത് ഒക്കലിൽ.
വിദ്യാഭ്യാസം
കോഴിക്കോട് ജില്ലയിലെ ഊട്ടേരി എൽ.പി സ്കൂൾ, ഊരള്ളൂർ എം.യു.പി സ്കൂൾ, അരിക്കുളം കെ.പി.എം.എസ്.എം ഹൈസ്കൂൾ, നൊച്ചാട് ഹയർ സെക്കണ്ടറി സ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം പൂർത്തിയാക്കി. കാലടി ശ്രീ ശങ്കരാചാര്യ സംസ്കൃത സർവകലാശാലയിൽ നിന്നും ചിത്രകലയിൽ ഒന്നാം റാങ്കോടെ ബിരുദം .തൃപ്പൂണിത്തുറ ആർ.എൽ.വി കോളേജിൽ നിന്നും ചിത്രകലയിൽ ബിരുദാനന്തര ബിരുദം. ബംഗാളിലെ പ്രസിദ്ധമായ വിശ്വഭാരതി സർവ്വകലാശാലയിൽ നിന്നും പ്രിൻ്റ് മേക്കിങ്ങിൽ സർട്ടിഫിക്കറ്റ് കോഴ്സ് പൂർത്തിയാക്കി.യു.ജി.സി നെറ്റ് യോഗ്യത നേടിയിട്ടുണ്ട്. നിലവിൽ ശ്രീ ശങ്കരാചാര്യ സംസ്കൃത സർവകലാശാലയിൽ ഗവേഷകനാണ്.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:ദേശീയ പുരസ്കാര ജേതാക്കൾ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:വുഡ് കട്ട് പ്രിൻറ് കലാകാരൻമാർ
മൈക്രോഗ്രാഫ്
വലത്ത്‌|ലഘുചിത്രം|ഒരു ഡെർമൽ പാപ്പിലസിന്റെ അഗ്രഭാഗത്തുള്ള മെയ്‌സ്നേഴ്സ് കോർപ്പസ്കിളിന്റെ 100x ലൈറ്റ് മൈക്രോഗ്രാഫ്. ലഘുചിത്രം|ഒരു ക്യാനൈൻ റെക്റ്റം ക്രോസ് സെക്ഷൻ- 40x മൈക്രോഗ്രാഫ്. ലഘുചിത്രം|ഓയിഡുകളുള്ള ഒരു ചുണ്ണാമ്പുകല്ലിന്റെ നേർത്ത ഭാഗത്തിന്റെ ഫോട്ടോമൈക്രോഗ്രാഫ്. ഏറ്റവും വലുത് ഏകദേശം 1.2 മില്ലീമീറ്റർ വ്യാസമുള്ളതാണ്. ചുവടെ ഇടതുവശത്ത് ചുവന്ന നിറത്തിലുള്ളത് ആപേക്ഷിക വലുപ്പം സൂചിപ്പിക്കുന്ന ഒരു സ്‌കെയിൽ ബാർ ആണ്. ഒരു വസ്‌തുവിന്റെ മാഗ്‌നിഫൈഡ് ഇമേജ് കാണിക്കുന്നതിന് മൈക്രോസ്‌കോപ്പ് അല്ലെങ്കിൽ സമാന ഉപകരണത്തിലൂടെ എടുത്ത ഫോട്ടോ അല്ലെങ്കിൽ ഡിജിറ്റൽ ചിത്രമാണ് മൈക്രോഗ്രാഫ് അല്ലെങ്കിൽ ഫോട്ടോമൈക്രൊഗ്രാഫ് എന്ന് അറിയപ്പെടുന്നത്. ഒരു മൈക്രോസ്കോപ്പിൽ എടുക്കുന്നതും എന്നാൽ അധികം വലുതാക്കാത്തതുമായ ചിത്രം വിശേഷിപ്പിക്കാൻ മാക്രോഗ്രാഫ് അല്ലെങ്കിൽ ഫോട്ടോമാക്രോഗ്രാഫ് എന്ന വാക്കാണ് ഉപയോഗിക്കുന്നത്. ഇതിൻ്റെ മാഗ്നിഫിക്കേഷൻ സാധാരണയായി 10x ലും കുറവാണ്. മൈക്രോസ്കോപ്പ് ഉപയോഗിച്ച് ചിത്രം പകർത്തുന്ന കലയാണ് മൈക്രൊഗ്രഫി. വളരെ ചെറിയ അക്ഷരങ്ങൾ ഉപയോഗിച്ച് ചിത്രം നിർമ്മിക്കുന്ന കലയായ മൈക്രൊകാലിഗ്രഫിയുടെ മറ്റൊരു പേരായും മൈക്രൊഗ്രഫി ഉപയോഗിക്കാറുണ്ട്.
ഒരു മൈക്രോഗ്രാഫിൽ മൈക്രോസ്ട്രക്ചറിന്റെ വിപുലമായ വിശദാംശങ്ങൾ അടങ്ങിയിരിക്കുന്നു. വ്യത്യസ്ത സാഹചര്യങ്ങളിൽ മെറ്റീരിയലിന്റെ പെരുമാറ്റം, സിസ്റ്റത്തിൽ കാണപ്പെടുന്ന ഘട്ടങ്ങൾ, പരാജയ വിശകലനം, ധാന്യത്തിന്റെ വലുപ്പം കണക്കാക്കൽ, മൂലക വിശകലനം തുടങ്ങിയ ഒരുപാട് കാര്യങ്ങൾക്ക് മൈക്രൊഗ്രഫി ഉപയോഗിക്കാം. മൈക്രോസ്കോപ്പിയുടെ എല്ലാ മേഖലകളിലും മൈക്രോഗ്രാഫുകൾ വ്യാപകമായി ഉപയോഗിക്കുന്നുണ്ട്.
ഫോട്ടോമൈക്രൊഗ്രാഫ്
ഒപ്റ്റിക്കൽ മൈക്രോസ്കോപ്പ് ഉപയോഗിച്ച് തയ്യാറാക്കിയ മൈക്രോഗ്രാഫാണ് ലൈറ്റ് മൈക്രോഗ്രാഫ് അല്ലെങ്കിൽ ഫോട്ടോമൈക്രൊഗ്രാഫ് എന്ന് അറിയപ്പെടുന്നത്. ഇത്തരം ചിത്രങ്ങൾ പകർത്തുന്ന പ്രക്രിയയെ ഫോട്ടോമൈക്രോസ്കോപ്പി എന്ന് വിളിക്കുന്നു. ഒരു ക്യാമറയെ മൈക്രോസ്‌കോപ്പിലേക്ക് കണക്റ്റുചെയ്‌ത് ഫോട്ടോമൈക്രോസ്‌കോപ്പി നടത്താം.
ഫോട്ടോമൈക്രോസ്കോപ്പി രംഗത്ത് ഒരു മുൻ‌നിരക്കാരനായിരുന്നു റോമൻ വിഷ്നിയാക്. ലൈറ്റ്-ഇന്ററപ്ഷൻ ഫോട്ടോഗ്രഫി, കളർ ഫോട്ടോമൈക്രോസ്കോപ്പി എന്നിവയിലും അദ്ദേഹം പ്രധാന സംഭാവനകൾ നൽകിയിട്ടുണ്ട്.
ഒരു കമ്പ്യൂട്ടറിലേക്കോ ലാപ്‌ടോപ്പിലേക്കോ നേരിട്ട് ഘടിപ്പിക്കാവുന്ന യുഎസ്ബി മൈക്രോസ്‌കോപ്പ് ഉപയോഗിച്ചും ഫോട്ടോമൈഗ്രാഫുകൾ പകർത്താം.
ഇലക്ട്രോൺ മൈക്രോഗ്രാഫ്
ഒരു ഇലക്ട്രോൺ മൈക്രോസ്കോപ്പ് ഉപയോഗിച്ച് തയ്യാറാക്കുന്ന മൈക്രോഗ്രാഫാണ് ഇലക്ട്രോൺ മൈക്രോഗ്രാഫ്.
മാഗ്നിഫിക്കേഷനും മൈക്രോൺ ബാറുകളും
മൈക്രോഗ്രാഫുകൾക്ക് സാധാരണയായി മൈക്രോൺ ബാറുകൾ, മാഗ്‌നിഫിക്കേഷൻ അനുപാതങ്ങൾ അല്ലെങ്കിൽ രണ്ടും കൂടിയോ ഉണ്ടാകാറുണ്ട്.
ഒരു ചിത്രത്തിലെ ഒബ്ജക്റ്റിന്റെ വലുപ്പവും അതിന്റെ യഥാർത്ഥ വലുപ്പവും തമ്മിലുള്ള അനുപാതമാണ് മാഗ്നിഫിക്കേഷൻ. മാഗ്‌നിഫിക്കേഷൻ പക്ഷെ ഒരു തെറ്റിദ്ധരിപ്പിക്കുന്ന പാരാമീറ്ററാണ്. മാഗ്നിഫിക്കേഷൻ യഥാർഥത്തിൽ അച്ചടിച്ച ചിത്രത്തിന്റെ അവസാന വലുപ്പത്തെ ആശ്രയിച്ചിരിക്കുന്നു, അതിനാൽ ചിത്ര വലുപ്പത്തിനനുസരിച്ച് ഈ അളവ് വ്യത്യാസപ്പെടാം. ഒരു ചിത്രത്തിൽ ശരിക്കുള്ള നീളം സൂചിപ്പിക്കാൻ നൽകുന്ന വരിയാണ് സ്‌കെയിൽ ബാർ അഥവാ മൈക്രോൺ ബാർ. ഒരു ചിത്രത്തിലെ വസ്തുക്കളുടെ യഥാർഥ അളവുകൾക്കായി ബാർ ഉപയോഗിക്കാം. ചിത്ര വലുപ്പം മാറ്റുമ്പോൾ ബാറിന്റെ വലുപ്പവും മാറുന്നതിനാൽ യഥാർഥ വലുപ്പം കണക്കാക്കാൻ പ്രശ്നം ഉണ്ടാവുകയില്ല. പ്രസിദ്ധീകരണത്തിനും അവതരണത്തിനുമായി ഉദ്ദേശിച്ചിട്ടുള്ള എല്ലാ മൈക്രോഗ്രാഫ് ചിത്രങ്ങൾക്കും ഒരു സ്കെയിൽ ബാർ നൽകുന്നത് നല്ലതാണ്; മാഗ്‌നിഫിക്കേഷൻ അനുപാതം ഓപ്‌ഷണലാണ്. ഈ പേജിൽ അവതരിപ്പിച്ചിരിക്കുന്ന മൈക്രോഗ്രാഫുകളിൽ ഒന്ന് (ചുണ്ണാമ്പു കല്ല്) ഒഴികെ മറ്റെല്ലാത്തിനും മൈക്രോൺ ബാർ ഇല്ല; അതിനാൽ മാഗ്‌നിഫിക്കേഷൻ അനുപാതങ്ങൾ തെറ്റായി വരാം.
കലയിൽ മൈക്രോഗ്രാഫി
മൈക്രോസ്കോപ്പ് പ്രധാനമായും ശാസ്ത്രീയ കണ്ടെത്തലിനായി ഉപയോഗിച്ചുവന്ന ഉപകരണമാണ്. പക്ഷെ, പതിനേഴാം നൂറ്റാണ്ടിൽ ഇത് കണ്ടുപിടിച്ചതുമുതൽ ഇത് കലയുമായും ബന്ധപ്പെട്ടിരുന്നു. മൈക്രോസ്‌കോപ്പിന്റെ ആദ്യകാല സ്വീകർത്താക്കളായ റോബർട്ട് ഹുക്ക്, ആന്റൺ വാൻ ലീവാൻഹോക്ക് എന്നിവർ മികച്ച ചിത്രകാരന്മാരായിരുന്നു. കൊർണേലിയസ് വാർലിയുടെ ഗ്രാഫിക് മൈക്രോസ്‌കോപ്പ് ക്യാമറ-ലൂസിഡ പോലുള്ള സംവിധാനം ഉപയോഗിച്ച് ഒരു മൈക്രോസ്‌കോപ്പിൽ നിന്ന് സ്കെച്ചിംഗ് എളുപ്പമാക്കി. 1820 കളിൽ ഫോട്ടോഗ്രാഫി കണ്ടുപിടിച്ചതിനുശേഷം മൈക്രോസ്കോപ്പ് ക്യാമറയുമായി സംയോജിപ്പിച്ച് ചിത്രമെടുക്കുന്നതിന് ഉപയോഗിച്ച് വരുന്നു.
2015 ൽ, ഫോട്ടോഗ്രാഫറും ജെമോളജിസ്റ്റുമായ ഡാനി ജെ. സാഞ്ചസ് ധാതുക്കളുടെയും രത്നത്തിൻറെയും ഇന്റീരിയറുകൾ "അതർ വേൾഡ്ലി" എന്ന പേരിൽ പ്രദർശിപ്പിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:ഫോട്ടോഗ്രഫി
കുർണൂൽ മെഡിക്കൽ കോളേജ്
1956-ൽ സ്ഥാപിതമായ കുർണൂൽ മെഡിക്കൽ കോളേജ്, ആന്ധ്രാപ്രദേശിലെ കുർണൂലിൽ സ്ഥിതി ചെയ്യുന്ന ഇന്ത്യയിലെ പഴയ മെഡിക്കൽ വിദ്യാലയങ്ങളിൽ ഒന്നാണ്.
ചരിത്രം
1953 ഒക്ടോബറിൽ ആന്ധ്രാ സംസ്ഥാനം രൂപീകരിച്ചപ്പോൾ, സംസ്ഥാനത്തെ രായലസീമ മേഖലയിൽ ഒരു മെഡിക്കൽ കോളേജ് ആരംഭിക്കാൻ ആന്ധ്രാ സർക്കാർ തീരുമാനിച്ചു. 1955 നവംബർ 29-ലെ സർക്കാർ ഉത്തരവിൽ, സംസ്ഥാനത്തെ മൂന്നാമത്തെ മെഡിക്കൽ കോളേജ് കുർണൂലിൽ സ്ഥാപിക്കാൻ ആന്ധ്ര സർക്കാർ ഉത്തരവിട്ടു. കോളേജിനായി കെട്ടിടം തയ്യാറാകാത്തതിനാൽ 1956 ജൂലൈയിൽ കുർണൂൽ സിറ്റിയിലെ കർണൂൽ മെഡിക്കൽ കോളേജിൽ 50 വിദ്യാർത്ഥികളെ പ്രവേശിപ്പിക്കാൻ സർക്കാർ തീരുമാനിച്ചു. ആന്ധ്രാപ്രദേശ് രൂപീകരിക്കുകയും തലസ്ഥാനം കുർണൂലിൽ നിന്ന് ഹൈദരാബാദിലേക്ക് മാറ്റുകയും ചെയ്തപ്പോൾ പഴയ സെക്രട്ടേറിയറ്റ് കെട്ടിടം കോളേജിന് കൈമാറി.
1956 ജൂലൈ 21-ന് അന്നത്തെ ഇന്ത്യയുടെ ധനമന്ത്രിയായിരുന്ന ശ്രീ ടി. ടി. കൃഷ്ണമാചാരിയാണ് കോളേജ് തുറന്നത്. ആദ്യബാച്ചിൽ എം.ബി.ബി.എസ് കോഴ്‌സിന് അമ്പതോളം വിദ്യാർഥികൾക്ക് പ്രവേശനം ലഭിച്ചു. ഡോ. സി. വെങ്കിട്ട രാമയ്യയെ കുർണൂൽ മെഡിക്കൽ കോളേജിന്റെ പ്രഥമ പ്രിൻസിപ്പലായും സ്പെഷ്യൽ ഓഫീസറായും നിയമിച്ചു.
നോൺ-ക്ലിനിക്കൽ കോഴ്സിലെ വിഷയങ്ങൾക്കായി ലബോറട്ടറികൾ യഥാസമയം സ്ഥാപിച്ചു. ആശുപത്രിയിൽ "ക്ലിനിക്കൽ ലെക്ചർ ഹാൾ-കം-ക്ലിനിക്കൽ പാത്തോളജി ലബോറട്ടറി"യുടെ നിർമ്മാണവും 24 മൃതദേഹങ്ങൾക്കായി എയർകണ്ടീഷൻ ചെയ്ത മോർച്ചറിയുടെ നിർമ്മാണവും പിന്നീട് നടത്തി. ഈ കെട്ടിടങ്ങൾ 1958-ലെ വേനൽക്കാലത്ത് തയ്യാറായി.
അനുബന്ധ അധ്യാപന ആശുപത്രിയായ കർണൂലിലെ സർക്കാർ ജനറൽ ആശുപത്രിയുടെ പുതിയ ഔട്ട്-പേഷ്യന്റ് ബ്ലോക്ക് 900,000 രൂപ ചെലവിൽ നിർമ്മിച്ചു, ഇതിന്റെയും ക്ലിനിക്കൽ കോഴ്‌സുകളുടെയും ഉദ്ഘാടനം 1958 ജനുവരി 28-ന് ഇന്ത്യയുടെ ആരോഗ്യമന്ത്രി ശ്രീ. ഡികെ കർമാങ്കർ നടത്തി. 1956 ജൂലൈയിൽ ഗുണ്ടൂർ മെഡിക്കൽ കോളേജിൽ ആദ്യം പ്രവേശനം നേടിയ 50 വിദ്യാർത്ഥികൾക്ക് ശേഷം രണ്ടാമത്തെ എംബിബിഎസ് വിദ്യാർത്ഥികളുടെ ആദ്യ ബാച്ച് അപ്പോൾ ഈ കോളേജിൽ അവരുടെ ക്ലിനിക്കൽ കോഴ്സിനായി ചേർന്നു. മെഡിസിൻ, സർജറി, മിഡ്‌വൈഫറി എന്നീ പ്രധാന വിഷയങ്ങളിലെ ആദ്യ യൂണിറ്റുകൾ 1957 ജൂലൈയിൽ സൃഷ്ടിക്കപ്പെട്ടു.
കോളേജിനോട് അനുബന്ധിച്ചുള്ള എൻസിസി യൂണിറ്റ് 1958 ജനുവരിയിലാണ് ആരംഭിച്ചത്. ലബോറട്ടറി ടെക്നീഷ്യൻ കോഴ്സുകളും ലബോറട്ടറി അറ്റൻഡർ കോഴ്സുകളും 1959 ഒക്ടോബറിൽ ആരംഭിച്ചു. അതേ വർഷം തന്നെ, രായലസീമ ജില്ലകളുടെ ആവശ്യങ്ങൾക്കായി ഒരു റീജിയണൽ ലബോറട്ടറിയും ഈ കോളേജിൽ സ്ഥാപിച്ചു.
വിവിധ ലബോറട്ടറി മൃഗങ്ങൾക്കായി പ്രത്യേക യൂണിറ്റുകളുള്ള നന്നായി ആസൂത്രണം ചെയ്ത അനിമൽ ഹൗസ് 1961 ൽ നിർമ്മിക്കുകയും ഉപയോഗത്തിനായി കമ്മീഷൻ ചെയ്യുകയും ചെയ്തു. 1964 മുതൽ ഒരു സെൻട്രൽ വർക്ക് ഷോപ്പ് ഇവിടെ പ്രവർത്തനം ആരംഭിച്ചു.
1958-ൽ 175 വിദ്യാർത്ഥികൾക്ക് താമസിച്ചിരുന്ന കോളേജിന് ഏറ്റവും അടുത്തുള്ള ലെജിസ്ലേറ്റേഴ്‌സ് ഹോസ്റ്റൽ, പുരുഷ ഹോസ്റ്റൽനായി നൽകി. ഈ ഹോസ്റ്റൽ പിന്നീട് കൂടുതൽ വിപുലീകരണം നടത്തി 350 വിദ്യാർത്ഥികൾക്ക് താമസിക്കാൻ സൗകര്യമൊരുക്കി.
1958-ൽ അന്നത്തെ സംസ്ഥാന ഗസ്റ്റ്ഹൗസും സർക്കാർ കോളേജിന് കൈമാറ്റം ചെയ്തു, ഇത് വനിതാ ഹോസ്റ്റലായി ഉപയോഗിക്കുന്നു. സ്ത്രീകൾക്കുള്ള സബ് ഹോസ്റ്റലായി മെച്ചപ്പെട്ട ഷെഡുകളിൽ ആശുപത്രി വളപ്പിൽ അധിക താമസസൗകര്യം ഉണ്ട്. 150 വനിതാ വിദ്യാർത്ഥികൾക്കും 56 വനിതാ ബിരുദാനന്തര ബിരുദ വിദ്യാർത്ഥികൾക്കും താമസ സൗകര്യം പ്രദാനം ചെയ്യുന്ന പുതിയ വിപുലീകരണം ഏകദേശം 2 കോടി ചെലവിൽ പൂർത്തിയായി. അങ്ങനെ ഒരു സ്ഥലത്ത് വനിതാ വിദ്യാർത്ഥികളെ പാർപ്പിക്കാൻ സാധിക്കും. വനിതാ വിദ്യാർഥികൾക്കുള്ള സബ് ഹോസ്റ്റൽ ഒഴിഞ്ഞതോടെ അത് പിജി വിദ്യാർഥികൾക്ക് നൽകാൻ നിർദേശിച്ചിരുന്നു. തുടർന്ന് 75 ഒറ്റമുറികളുള്ള പുതിയ പിജി ക്വാർട്ടേഴ്‌സ് നിർമ്മിച്ചു.